Pajenn:Morvan - Buez ar Zent, 1894.djvu/573 - Wikimammenn\nPajenn:Morvan - Buez ar Zent, 1894.djvu/573\n17 a Eost\nguisket Pa oue goulennet outhan piou oa, ne falvezaz ket d’ezhan respount, kement a joa en devoa oc’h en em velet disprijet gant ann holl. Kemeret e oue eta evit eul lakepod, ha taolet enn eur prizoun tenval el leac’h ma tremenaz pemp bloaz, heb ken bevans nemed bara ha dour na ken guele nemed ann douar noaz. Mes gant ann dra-ze oa ato laouen : ar pez a rea d’ar gardian lavaret n’oa ket henvel ouz ann dud all. Mervel a eure leun a veritou er bloaz 1327, oajet a bemp bloaz ha daou-ugent pe var dro. Goude he varo e oue anavezet dre eur groaz ruz a ioa merket var he stomok hag a ioa deuet ganthan var ann douar. Sant Roka vez pedet dreist peb tra evit beza diouallet dioc’h ar vosenn ha dioc’h ann holl glenvejou speguz.\nMar d-eo eunn henor evit eunn tad kaout eur c’hrouadur fur, evel a zesk d’eomp ar Skritur Sakr, pe seurt gloar a chellfe beza par, e kenver ar poent-se, da hini sant Joachim, p’e guir en deuz meritet beza choazet\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/573&oldid=137796 »


Ada Karia - Wikipedia\nAda Karia ( Ἄδα, Áda, e gregach) , c'hoar da Mausolos hag Artemisia II, pried d'he breur Idrieus, a oa satrapez Karia e 344 kent JK.\nMerc'h e oa da Hekatomnos (Ἑκάτoμνως e gregach). Dimeziñ a reas d'he breur Idrieus ha ren a reas en e lec'h pa varvas e 344. E 340 avat e voe distroadet gant he breur yaouankoc'h Pixodaros, sikouret gant ar goprsoudard Mentor Rodos, ha ne chome ganti nemet Alinda, he c'hreñvlec'h .\nMervel a reas Pixodaros e 335, ha roet e voe Karia d'e vab-kaer pers Orontobates gant roue Pers. E 334 e tegouezhas Alesant Veur er vro ha mont a reas da gaout Aria en he c'hreñvlec'h en Alinda, ma talc'he penn ouzh Orontobates. Advabiñ a reas Alesant ha lakaat anezhañ da hêr dezhi.\nAdtapet diwar « https://br.wikipedia.org/w/index.php?title=Ada_Karia&oldid=1453470 »\nKemmoù diwezhañ degaset d'ar bajenn-mañ d'an 3 Ebr 2013, da 01:24.


Pajenn:Pompery - Quelennou var labour pe gonnidegues an douar, 1851.djvu/266 - Wikimammenn\nPajenn:Pompery - Quelennou var labour pe gonnidegues an douar, 1851.djvu/266\nroei nemet sit dister na tam paduz. Fal eo dastum an avalou a berniou vraz ; lédet é rencont beza a guiscadou An avalou né dléont quet beza dastumet e berniou braz.\ntanô, pé laqued a berniouigou, pelleed an eil-ré doc’h or ré-al. Er berniou téo é reomp er vro, dont a réont dhô nem doma ha dré an nerz-zé é za cuit ar vlas dous, nellomp caout mui német sit divlaz, trenc pé eolec. Ar frouez vrein, péré creder peurliessa Dibab ar frouez vrein.\nez int ar ré vella dober sit mad, dléont beza dibabet ha tennet cuit, rac colet hô deus en oc’h vreina an danveziou a zo red evit roei sit é doaré.\nEves da lacat queit a ma ar sit ô virvi.\nDour an avalou, en oc’h dont deus ar goasquéres, a vez laqnet é pibou savet eur pen en treac’h ha didalet. Teurel a réer anezzân goudé er bariquennou, ha né reer quen nemet goloï toul ar fônil gât eun tam lincer glib, queit a ma labour ar sit, pini né zalé quet da virvi gât nerz. An tamou spluz ha quement tra fal a sao var c’horré, a réont eur guisq é tonl ar fônil ha mirout a réont ar sit doc’h an avel, pini é laqnéfé da drenca ; na rabat ta lemel ar guisq-zé, ac evessaad a renquer da zerc’hel ato ar variquen leun. Evit caout sit blazet mad, é zo red é chench variquen cant ma héan ar c’henta berô ; eur mis goudé chencher anezâ a variquen adarré ; bianad\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/266&oldid=141479 »


Kaozeal:Sullogismos - Wikipedia\nKaoz degaset eus ur pennad all\nRakvarr, prémices, prémisse[kemmañ ar vammenn]\nUnan bennak amañ a vesk\nprémices (rakfrouezh, pe frouezh kentañ ar parkeier pe ar spered, pe ragefed)\nha prémisse (elfennoù un arguzenn anvet "syllogysme" ), am eus aon.\nAr ger rakvarr a seblant mil bell diouzh an eil (ar frouezh) hag egile ( ar "syllogisme"): Michelangelo ne oa na fouezh na trederenn ur "syllogysme" ! Bianchi-Bihan (kaozeal) 16 Mae 2014 da 08:12 (UTC)\nBarr ha tribarr[kemmañ ar vammenn]\nKemeromp ar ger syllogisme adarre, a zo tribarr gant Edgar, diwar geriadur MM (marteze diwar ur pennad bennak gant Edgar tu bennak, dindan un anv all). Un dra zo sur: labour Michelangelo Buonarroti n'eo ket un tribarr, nag UR barr eus an tri... Barr an arz e c'hall bezañ, met un ali personel e vefe ha n'emañ ket e lec'h er wikipedia.\nperak tribarr, ha n'eo ket pevarbarr? Seblantout a ra bezañ evel unan eus treid an trebez. Me gred (ra vin dislaret ma fazian) eo abalamour d'an tri foent, pe teir arguzenn zo en ur syllogisme (prouvidigezh, e geriadur FF) .\nkemeromp goude ar ger rakvarr, a vefe, eme Edgar, rak + barr. Goulenn : petra eo ar barroù-se e-barzh an tribarr? Hag ar rakvarr eo ar pevare anezho? Bianchi-Bihan (kaozeal) 16 Mae 2014 da 13:41 (UTC)\nAdtapet diwar « https://br.wikipedia.org/w/index.php?title=Kaozeal:Sullogismos&oldid=1626289 »\nKemmoù diwezhañ degaset d'ar bajenn-mañ d'an 8 Meu 2015, da 09:43.


Ian Bart - Wikimammenn\nA. Lefournier ha Ian Salaun, 1889 (p. 315-339)\n◄ Pardon Ploërmel Ian Bart Colibri ►\nEvel ma kemerer peurvuia plijadur o clevet hano euz an taoliou caer great gant hiniennou euz an dud dispar a veler a amzer da amzer var an douar, ez an da verca ama eun taol caer pe zaou great gant eur martolod euz ar seurt n’eus ket bet guelet alies e bro C’hall, ha nebeutoc’h c’hoaz er broiou estren. Piou n’en deus ket clevet comz euz a Ian Bart, ar martolod dispar-ze, al leon, ar bleis mor-ze a lakea he unan da grena ar Zaozon hag an Hollanted ? Ian Bart a voa euz a gær Dunkerk, porzic mor euz a Frans var ar Manch. Ac’hano e velet ar martolod dispar-ma o vont var ar mor braz, o cribat listri brezel euz ar re vrassa, oc’h ho aloubi pe ho c’has d’ar gouelet ; ha souden e velet he lestrig o tistrei da bors Dunkerk, sounn he voueliou gantha, ha var he lerc’h eur rencat listri paket gantha ha cabestet, listri bras, listri bihan, listri brezel, listri marc’hadour hag hi o tont an eil varlerc’h egile, evel ma velit avechou ar varc’hadourien gezeg o vont euz a foariou Breiz-Isel renkennadou kezeg iaouank gantho stag an eil oc’h lost egile. En eur bloavez e leverer ec’h aloubaz evelse nao lestr brezel ha c’huec’h cant deg ha triugent lestr marc’hadour. Guelet a rit e croge du, hag a dra zur, ar Zaozon hag an Hollanted a dlie c’hoarzin melen pa velent lestrik Ian Bart o tispaca eun tu bennag var ar mor hag oc’h ober he bourchas da vont da gaozeal gantho.\nDa gær Plymouth e voue casset an tri martolod, ha laket eno er prizon. Ar jolier carget d’ho dioual a ioa eun den mac’haniet, hanvet Ioun, eur c’har goat dezhan. Ne aljet ket beza cavet eun all hag en divije muioc’h a gassoni oc’h ar fransizien. Diou vech bemdez ez ea da gas dezho ho zarn bouet, hag e c’hellit cridi, ne veze ket druz ho zam lib-he-bao. Ioun a furche bemdez ar plouzen ho lochen en eur c’hrosmolat, ha pa zea kuit, divar dreuzou an or gant eur mousc’hoars ginet, e rekete dezho calz a blijadur en ho stad nevez.\nAn tri martolod, e c’hellit cridi, a reaz ho mad gant al lim-ze. Abars nebeut o doa limet eur varren houarn er prenest a scoe var ho frizon. Evel ma voa huel ar prenest, daou anezho a veze en ho za oc’h ar voger, hag an trede a zave var ho diouscoaz hag a laboure ac’hano. Bevech e stankent ar c’hoch evit na vije ket anat e voa bet touchet oc’h ar varren. Ne distagjont ket tre ; pa voa casset tano avoalc’h da ellout he zerri gant an dorn, he lesjont da c’hortos ma cafjent an dro da dec’het kuit.\nIoun gouscoude, evit beza n’oa ket tano he fri, a zante e raje an tri martolod-ze eun dro louarn bennag dezhan, ha ne gouske tam diencrez. E guirionez, pa zonje en doa da zioual tri den hag o doa tennet kement a daoliou caer d’ar Zaoz ha d’an Holland, ne dleer ket beza souezet ma en doa potr ar c’har goat eun tam poan benn bennag. Tri labous evelse n’int ket aez da zerc’hel en eur gaouet. Ioun eta a deue aliesoc’h aliessa da velet he dri brizonier. Pa zonjet nebeuta e clevet an alc’hoez o scrignat er potail, ha dor ar gaoued a zigore en eun taol. Hogen caer en devoa dont dre laer, ato e cave an tri martolod er memes leac’h, Robert en eur penn euz an daol oc’h ober neuz da gousket, Forbin er penn all oc’h ober neuz da scrifa, ha Ian Bart o vont hag o tont o sacha var he gorn butun. Kementse eleac’h dinec’hi potr ar c’har goat, hen lakea nec’hetoc’h c’hoas. Meur a vech e scrabe he benn, pe e casse he zorn izeloc’h evit he c’hlin evel pa en divije debron en he dam coat.\nEun dervez Ioun a deuas d’ar prizon tenvaloc’h c’hoaz he benn evit kent. En em lacat a reas da furcha, da scuba kement corn a ioa er prizon-ze, ha dre ma furche e c’hrosmole, e toue, mes ne lavare ger d’an tri martolod. Prest goude e voueschont petra ioa bet oc’h ober prez d’ar jolier hag oc’h he lacat da scuba ar prizon evel ma en doa great. Eur Zaoz a reng huel, eur c’habiten braz a vor, ar pez a c’halver e Frans eun Amiral, hag e Brozaoz eur C’homodor, a deue da velet an tri brizonier.\nGouarner ar prizon a deuaz eta da zigas ar c’homodor Philips da zellet oc’h an tri vartolod. Ar c’homodor-ze a ioa eur picol den ken teo hag eur variken, eur varo demruz dezhan, hag he vizach henvel tost da vad oc’h al loar pa vez en he c’hann. Beac’h en devoue o vont dre’n or, ha pa en doa gallet mont tre en eur c’hoeza evel eur moroc’h, e c’houlennas dioc’htu pehini oa Bart. Diskuezet oue dezhan, hag e chomaz eur pennad mad da zellet outhan ep lavaret nemet ar ger-ma : oh !\n— Pa vezo eat da Frans ? Ar c’homodor a reas neuze eur c’hoarzaden ker cre ma strincas diou voutounen dioc’h he zae. Ne grede ket ec’h alje ar zaozon lezel biken Ian Bart da vont d’he vro. Hag e guirionez ne voue ket lezet da vont. Ni a velo hag\nhen ne deas ket ep otre ar zaos.\nAr c’homodor en em dennas neuze euz ar prizon, hag ar gouarner, en eur vont kuit, a lavaras d’an tri brizonier.\n— Eur c’helou mad am eus da rei deoc’h, aben tri dervez ama e viot casset da Londres.\nPa voant eat kuit, an tri vartolod a lavare etrezho.\nRed eo deomp tec’het araog ma vezimp casset da Londrez ; rag eur vech eat di, ne allimp ket hen ober.\n— Red eo deoc’h tec’het en nos-ma, eme Robert.\n— Ha te, n’ec'h eus ket a zonch da dec’het ? N’out ket pare avoalc’h !\n— Nan, me a jomo ama. Me ho sicouro da zevel dre ar prenest, hag eur vech ma viot e Frans, c’hui a lacai va chench oc’h eur zaos bennag. An dra-ze a vezo aez deoc’h da ober ; me n’em eus ket a vrud.\nIa, mes izom o doa euz ar medesin, hag ar medesin ne deue ket. Antronoz e teuas gouscoude. Ioun a deuas gantha, hag hen lezaz he unan. Mes goude m’oa eat kuit, e teuas goustadic da zellet dre doul an alc’hoez, hag ho c’havaz ho fevar o cuzulat.\n— Ah, bouet ar gounnar, eme Ioun, me vouie ervad, c’hui so o clask ober eun taol fin bennag ! Varc’hoas ni velo ! Me lacai cregi er medesin-ze !\nAbenn eun anter heur pe var an dro, ar medesin a scoas var an or evit goulen mont kuit. Potr ar c’har goat a ieaz eun nebeut a dren, hag a deuas goudeze en eur stirlincat he alc’hoeziou. N’en doa ket a c’hoant e vije santet edo he fri e toul an alc’huez. Goulen a reaz oc’h ar medesin.\n— Echu eo ho labour ?\n— Ia, eme ar medesin.\n— Da bet heur e teuot varc’hoas ?\n— Da zeg heur evel hirio.\nAr gouarner a c’hourc’hemennas furcha kement tavarn a ioa e Plimout, cas archerien pe zoudardet var gement hent a gas da gær, ha furcha ive beteg ar gouelet kement bag, braz ha bihan, a iaje er meaz euz ar pors. « Me zesco deoc’h, francizien, emezhan, ne dec’her ket euz a Vrozaoz evel ma carer. »\nIa, mes d’ar mare ma counnare ar gouarner, Bart ha Forbin, hag ar medesin eat d’ho heul, a ioa pell ac’hano o rouevat var ar mor braz, hag antronoz vintin, var dro sao-heol, tri den, guisket evel tri martolod saoz, a zouare var aod Breiz-Izel, en eul leac’h nebeut darempredet, c’huec’h leo dioc’h Sant-Malo.\nN’o doa ket great cant pas var an aod na glefchont eur vouez o c’hopal dezho :\n— Piou zo aze ?\nVar an deven ez oa c’huec’h gard bantet ho fuzillou gautho.\n— Piou zo aze ? a voue lavaret eun eil guech.\n— Ian Bart ha Forbin.\n— Gortozit ma vezo guelet.\n— Ar serjant a deuas da velet piou oant hag ec’h ellit cridi, ho lezas da vale. Da greisdeiz oll gleier Sant-Malo a ioa laket e bole evit ho digemeret, hag e casset cannadet a bep tu evit rei da anaout dan oll oa distro Ian Bart, Leon braz ar mor.\nIan Bart ne jomas nemet eun nebeut derveziou e Sant-Malo, hag a ieas da gær Dunkerk. Ne’m eus ket izom da lavaret deoc’h pebez fest a voue etouez tud a vor ar gær-ze pa zigouezas. Epad ma edo o conta d’he vignonet penauz oant tec’het euz a rouejou ar zaozon, setu unan o tont da skei var he scoas.\nIan Bart a zistro, hag a vel Robert, an hini a ioa chomet var ho lerc’h e prizon Plimouth.\n— Sell, te a zo aze ?\n— Ia, me so ama distro daou zervez zo.\nIan Bart a iea hag a zeue var eun deven a zioc’h ar rad, en eur fumi he gorniat, hag o teleur beb en amzer sellou treuz var ar c’hoajat listri. Robert a zigouezas gantha, hag a lavaras :\n— Setu ni adarre er prizon-ta ?\n— Hum ! eme Ian Bart, eur goal gae o deus laket aze deomp ; gouscoude etre an daou lestr-hont ez eus marteze eun or ledan avoalc’h evit eur fregaden.\n— Pe seurt daou lestr ?\n— Sell, ne veles ket, an daou lestr saoz-hont, an daou vrassa. Ne ve ket lavaret o deuz ar zaozon lezet ahont eunn alez da bourmen ?\n— Ia, mes ar guez so var bord an alez-ze, eleac’h deliou ha frouez, a zo bouliji enho.\n— Guaz aze, me ranc guelet. Ne veles-te ket du-ze, a bell var ar mor, listri marc’hadour o vont ken dibreder evel pa ne ve mui a dud a vor e Frans. Ne gavin ket mad va butun mui ken n’am bezo lavaret eur ger pe zaou d’ar re-ze. — Ha Ian Bart a stoke he gorn var ivin he vez meud evit discarga al ludu anezhan.\n— Neuze-ta, Cabiten, eo great ho sonch ganeoc’h ?\n— Ia, great mad. Ha te, ne deui-te ket ganeomp ?\n— Oh eo. Pe zeis ?\n— Lavar-ta, pe nosvez ? Rag e creiz an noz eo e tremenimp, ar c’hef tan en hon dorn, dindan moustachou ruz ar c’homodor.\n— Ha mar bezomp clevet ?\n— Mar bezomp clevet, e suillimp ho baro da unan bennag euz ar zaozon, e tivarc’himp unan bennag euz ho listri, ha goudeze… tan… hag e savimp en ear, Ioun zaoz ha ni.\n— Mar tigouez kementse, e c’houlennan ar garg da lacat an tan er poultr.\n— Hag e pezo, gant ma laki an tan gant va c’horn butun ; rag touet em euz eo va c’horn a zervichje da gef tan evit suilla ar zaos.\nEtretant ar C’hommodor Philips, gant he zaouugent lestr brezel, a ioa ato dibreder bras var rad Dunkerk. Listri brezel a velent er pors, ha keit ha ma ho guelet eno, ne gredent ket e vije diblasset lestr ebet ac’hano. Rag evel on eus lavaret, ne ket al listri brassa eo a ioa eat gant Ian Bart. A hent all, an oll vartolodet Saoz hag Holland a assure n’oa ket diblasset eur vag ep mui ken euz a bors Dunkerk.\nGant eur c’hoant bras d’ho cas da ziskuez d’ar Roue va Mestr.\n— Hem ! Vaverley, petra livirit euz ar pennadik scrit-ze ?\n— Dudius, Commodor ; re vrao evel kent e comzit oc’h eun den evelse, eur prizonier tec’het !\n— Ia, mes, ne velit ket e ran goap anezhan ? Petra zonjit euz ar c’homzou-ma : devi ho pagou ha cregi enhoc’h e creiz ho kær ?\n— Ia, ar c’homzou-ze zo goapaüs ; flemmuz int zoken.\n— Evel a livirit, flemmuz int. Lakit pourchas eur vag da vont da gas al lizer-ma da Ian Bart.\n— Va unan ez in-me d’he gas ?\n— Petra ? ober goap a rit-hu ? Eul letanant a vor a Vro-Zaoz da gas eul lizer da eur mastokin tec’het euz ar prizon ! Ar potr-keginer, ia ar potr-keginer so mad evit ar grevidi-ze. — Ar C’homodor o cridi en doa lavaret eur gomz a speret, a reas var gementse eun abaden c’hoarzin balc’h evel m’oa boas da ober.\nAl letanant a ieas kuit var gementse. Hogen kerkent e teuaz adarre en dro.\n— Comodor, eur fregaden so erru a dis d’hor c’haout, hag a ra sinou evel pa ve prez varnezhi.\n— Petra zo a nevez-ta ?\n— Eun dra bennag so digouezet var ar mor bras.\nAr C’homodor a zavas neuze var ar pont da zellet, hag e lavare en eur c’hrognal : n’eus bet goal var amzer ebet var ar mor. N’eus lestr enebour ebet kennebeut dre aze.\nDont a rejor da lavaret dezhan oa prest ar vag da vont da gas he lizer. — Goddem ! gortozit ken na vezo guelet petra so a nevez.\nEur pennadig goude, bourc’hizien Dunkerk a vele al listri saoz hag holland o tispaca ho goueliou hag oc’h en em lacat en hent.\n— Eur bourc’hiz a c’houlenne digant eur martolod coz : pe var zu eta eza ar Zaozon ?\n— Varlerc’h Ian Bart ezeont, ep mar.\n— Caout a ra deoc’h hen tizint ?\n— Oh ! abars ma lakaint ho c’hrabanou var Ian Bart, o deus labour da rouevad c’hoas.\nAr C’homodor a ieas gant ho listri d’ar Scos, hag a zigouezaz abred avoalc’h evit guelet c’hoaz ar moget e daou c’hant ti bennag devet gant Ian Bart. Hogen ne erruas ket abred avoalc’h evit tizout ar martolod dispar. Leon ar mor en doa bet amzer da vont d’he lestr, ha da baca zoken eur picol lestr euz an Holland en em gavas var he hent. Neuze evel n’oa mui en he listri na bevans na netra euz ar pez zo red evit ar vrezel, ez eas da bors Berghen, e pehini, ervez lezennou ar broiou, ne alle ket an eil enebour taga egile.\nDa vont di, listri Frans a zispartiaz an eil dioc’h egile, hag al listri Saoz en em zispartiaz ive evit mont var ho lerc’h ; mes ato en em glevent evit ma vijent da nebeuta daou lestr braz oc’h unan bihan.\nEvit ar C’homodor, evel ma voa oc’h Ian Bart edo he gounnar, eo varlerc’h lestr Ian Bart ive eo e talc’he da vont gant an daou vrassa ha crea euz he listri. Daou zervez goude an daou lestr bras-ze a daole an heor, e pors Berghen, unan a bep-tu da lestr Ian Bart hanvet Sant-Lois. E kichen an daou bicol lestr Saoz, al lestrik Sant-Lois a ioa evel eur glosen graon. Ar C’homodor a zonje dezhan ez ea en dro-ma da lacat Ian Bart lestr hag all en he c’hodel.\nPa zigouezaz ar C’homodor Philips e rad Berghen gant he zaou lestr braz, Ian Bart hag he vartoloded a ioa diskennet en douar hag eat e kear. Ar C’homodor a lakeaz he gas ive d’an douar evit ho c’hlasc, hag ho c’havaz en eun hostaliri eleac’h ma zoa martoloded euz an oll broiou. Oc’h eun daol e vel daou zen, unan braz hag eun drem seac’h dezhan, egile bihanoc’h ha teoc’h. Edont oc’h echui eun tamig pred. Ar zaoz a ia d’ho c’haout, hag a lavar d’ar brassa anezho :\n— Me gaf din em eus guelet ac'hanoc’h-hu c’hoaz eun tu bennag.\n— Ec’h elfac’h beza, eme Ian Bart ; e peleac’h a gaf deoc’h ?\n— E Plimouth, a zonch din.\n— Han ia ! Er prizon, ha ne ket ta ? C’hui marteze eo ar C’homodor Philips ?\n— Iez, me eo.\n— Mad, plijadur a ra din ho kuelet. Eun dra bennag a fell deoc’h ?\n— Lavaret em eus d’ar gouarner ho casjen dezhan en dro.\n— Sell, e guirionez, ancounac’heat em boa lavaret kenavezo dezhan.\n— Neuze lavaret o poa or bije eur c’hrogat var al lestr.\n— Ema ho ten ama.\n— Petra lavar ar zaoz, eme Robert pehini ne vouie ket iez ar zaozon ?\n— Ober eur c’hrogat outhan.\n— Hag e reot ?\n— Oh ia, gant plijadur.\n— Oc’h he lestr ?\n— Ne ken neraet teir guech creoc’h evit hon hini.\n— Ia, mes daou lestr zo.\n— Mad, neuze int c’huec’h guech creoc’h evidomp.\n— Delc’her a reot d’ho ker, eme ar zaos ?\n— Ni fransizien ne deomp ket enep hor ger.\n— Ha peur e vezo ar c’hrogat-se ?\n— Kerkent ha m’am bezo poultr ha bouliji.\nEmaoun oc’h ho gortoz, ha pa vezint deut, me gaso kemennadurez deoc’h.\nAbenn fin ar zizun Ian Bart a ioa prest he lestr, hag hen scrifa d’ar C’homodor evit lavaret d’ezhan ez aje antronoz ac’hano, ha n’en doa nemet dont var ar mor braz evit ma rajent eur c’hrogat.\nAr C’homodor, evel eun den seven ma zoa, a gasaz he letanant da rei respont da Ian Bart ha d’her pidi da zont da zijunia d’he lestr araog ma tigorjent an abaden.\n— Dijuni daou enebour, eme Ian Bart, a dle beza a dennou canol hag a daoliou sabren ; gouscoude mar d’ema ar c’his ganeoc’h da ober stad an eil d’egile araog en em laza, livirit d’ho cabiten e vezin varc’hoas da seiz heur anter var he lestr.\nAntronoz eta, Ian Bart a ieaz, evel ma en doa prometet. Robert, he eil, n’oa ket dinec’h avoalc’h gant an dijuni-ze, hag a lakea poursach pep tra el lestr evit gallout diblas pa garjet.\nPa zigouezas Ian Bart el lestr saoz, ar C’homodor, en he vrao, hag he oll ofiserien en dro dezhan, a deuas d’he zigemeret e heg ar skeul gorden.\nAn dijuni a voa eur pred bouet euz ar c’houeca. Ar guin a ioa euz ar guella, hag ar zaozon ne glaskent ken nemet lacat martolod Dunkerk da efa re. Hogen ne voue ket dare dezho.\nAr pred-ze a badas pell, ha Robert, evel on eus lavaret, ne voa ket dinec’h. Setu hen oc’h ober d’he vartolodet kemeret ho armou ha sevel var bont ar Sant-Loiz evit, ac’hano, guelet petra dremenje var al lestr saoz.\nPa voa echu an dijuni, Ian Bart a lakeas tan var he gorn hag a zavas var ar pont da fumi. Ar C’homodor, red ha ma vije, ne gave ket fall ar moget butun en deiz-ze, rag delc’her a rea ato skoaz oc’h skoaz gant Ian Bart.\nHogen Robert a evessea mad oc’h kement a rea ar zaozon, hag a velas pevar martolod, sabrinier gantho, o vont d’ar skeul dre behini e tlie ar c’habiten disken kuit. Setu hen oc’h ober eur sutaden evit lavaret d’he vartolodet beza var ho evez.\nIan Bart a glevaz ar sutaden-ze, hag a zonjas neuze e voa deut ar mare dezhan d’en em denna. Asten a reaz he zorn d’ar C’homodor evit lavaret kenavezo dezhan.\n— Peleac’h ez it-hu ta, eme ar C’homodor en eur vousc’hoarzin ?\n— D’ar Sant-Loiz ; mall eo.\n— Amzer oc’h euz, Aotrou Bart, va frizonier oc’h ; ne dal ket ar boan deoc’h clasc mont kuit.\nIan Bart a sonjaz da genta e voa ar zaoz oc’h ober goap. Mes pa velaz an oll ofiserien en dro dezhan o tenna ho c’hlezeier, hag ar pevar martolod e beg ar skeul :\n— Ah ! tri mil dogan ! tri mil trubart ! da brizonier, emezhan, n’oun ket c’hoas ! Ama, potret ar Sant-Lois ! Hag oc’h ober eul lam e tiscar a ziou hag a gleiz ar re a ioa tost dezhan, hag en eur momet en em gaf en eur penn euz ar pont eleac’h ma zoa eun donel leun a boultr. Neuze e laca he gorn, an tan varnezha, couls lavaret touch oc’h ar poultr, hag e lavar :\nGoude an taol scrab-ze, goude ar gentel-ze roet d’ar zaozon e ber amzer. Ian Bart a ziblasaz evel ma on eus lavaret, da vont d’ar mor bras gant he lestric Sant-Loiz ha lestr braz ar C’homodor deut da veza he breiz. Al lestr saoz all ho lezas da vont ac’hano ep lavaret ger. Credabl e cave oa brao dezhan ma hen lezet eno da vouzat.\nAma ec’h echu ar pennad histor am eus laket e brezonek. Ne allan ket miret gouscoude da verca c’hoaz unan euz a daoliou caer Ian Bart. Lois pevarzeg a ioa neuze Roue e Frans, hag ar brud euz a vartolod bras Dunkerk a ioa eat beteg enha. Ne gomzet e lez ar Roue nemet euz a daoliou caer Leon ar mor. Ian Bart a voue kemennet dezhan mont d’al lez da gomz oc’h ar Roue. Ar martolod a vije bet guelloc’h gantha ober eur c’hrogad oc’h eur C’homodor bennag, evit mont d’en em lacat a reng gant an dud a lez, prinset oll. pe da viana tud a lignez huel, tud seven, boas da veza clinket ha fichet caer. Ne gave ket sez bale var blench coaret pe balennou. Hogen ar roue a c’hourc’hemenne, ha red oa senti.\nAdtapet diwar « https://br.wikisource.org/w/index.php?title=Ian_Bart&oldid=162531 »\nKemmoù diwezhañ degaset d'ar bajenn-mañ d'an 19 Mae 2020, da 07:39.


Kinniget eo bet enklask ar Rannvro war hor yezhoù © Radio France - Pauline Kerscaven\nAn enklask nevez war hor yezhoù eo deuet maez, ha souezhadennoù a zo ! Fañch : distro ar familh dirak al lez-varn.\n207 000 brezhoneger.ez a zo hiriv-an-deiz !\n207.000 den a gomz brezhoneg hiriv-an-deiz, da lavaret eo 5% deus ar boblañs. Kinniget e oa bet, disoc’hoù an enklask sokioyezhoniel, goulennet gant ar rannvro ha savet gant an institud TMO. Disoc'hoù dreist-ordinal neuze peogwir e krede an holl e vije bet ar sifroù war zigresk. Met bezañ gouest da gaozeal brezhoneg n'eo ket kaozeal da vat. Selaouit displegadurioù Pauline Kerscaven gant Fañch Broudic, prezidant ar bodad enklask, Lena Louarn, bez-prezidantez Rannvro Breizh ha Bernez Rouz prezidant Kuzul sevennadurel Breizh.\nFañch : distro ar familh dirak al lez-varn\nMont a raio Fañch bihan hag e dud dirak al lez-varn en-dro. Savet o deus galv eus diviz lez-varn Kemper warlene. Nac'het e oa bet e vefe deus un dildenn war anv Fañch warlene. Studiañ a raio lez-varn Roazhon an afer-se dilun neuze. Difennet 'vo ar familh gant un alvokad ar wech-mañ ha skoazellet gant tud an Emsav 'giz Padrig an Habask.\nDiviz ar Yaou : kendalc'h meur maerezed ha maered Penn-ar-Bed\nKendalc'h meur maered ha maerezed Penn-ar-Bed a zo betek warc'hoazh da noz e Brest. Un darvoud a-feson evit kaozeal diwar-benn buhez kumunioù ar vro. Penaos ober gant digresk ar yalc'hadoù publik ? Penaos sikour ha derc'hel komersanted ar c'humunioù ? Mont a rint adarre war ar renk e 2020 ? Adselaouit an diviz amañ.


Pajenn:Riou - Ar run-heol.djvu/4 - Wikimammenn\nPajenn:Riou - Ar run-heol.djvu/4\n— Feiz, n’eus hini ebet, va den. Ar foenneg dourennek-se ne ziwan enni nemet broenn hag elestr, hag he geot ne dalvez nag an troc’h, nag an doug. A viskoazh eo bet dizarempred.\nAr respont-se a reas plijadur da Rivanon. Sellout a reas outi ur wech c’hoazh a-raok ober bent gant an den.\nGoude ur pennadig bale a-dreuz ar parkeier, e welas Rivanon war laez an dorgenn un ti gwaskedet el liorzhoù. Diouzh ar siminal, kuzhet a-dreñv ar gwez avaloù, e save ar vogedenn, o pignat evel ur seizhenn c’hlas war aour ar c’huzh-heol.\n— Da bell ez it ? a c’houlennas ar c’houer.\n— D’an Ilvern ez an, ha, ’m eus aon, en em gavan dihentet.\n— Hent hir hoc’h eus d’ober c’hoazh. Ma karit, me ’gaso ar mevel bihan d’hoc’h ambrougañ. Setu emaomp digouezhet. Deuit betek an ti hag e tañvaot sistr ar vro.\nRivanon a heulias an den. A-dreuz ar bodennoù kelvez, an heol a sile e sklerijenn velen e skoaselloù an hent ha war man ar riblenn. El liorzh, ar c’hegined a ragache en avalenned, hag ar mouilc’hi kludet e kelenn ar c’hleuzioù, a c’hwitelle diehan en abardaez blot.\nE oant tost ouzh an ti pa zilammas ur plac’h yaouank eus al liorzh. He fennad-blev kazugel a oa paket e div vailhadenn war he divskoaz, hag ul lien gwenn a gelc’hie he zal, evel ur gurunenn. Treuziñ a reas an hent en ur redadenn, evel en ur dec’hout en he spont. Hervez ur gweled, e oa dremmet-kaer, hag he c’horf, stardet en he c’houc’heledenn, a oa ivez direbech.\nNe gredas ket Rivanon goulenn un disterañ diwar he fouez.\nAdtapet diwar « https://br.wikisource.org/w/index.php?title=Pajenn:Riou_-_Ar_run-heol.djvu/4&oldid=143019 »


Narbonensis - Wikipedia\n(Adkaset eus Gallia Narbonensis)\nGallia narbonensis pe Narbonensis berr-ha-berr a oa anv ur broviñs c'halian er Republik roman hag en Impalaeriezh roman.\nProvincia, da lavaret eo "ar Broviñs" a veze graet anezhi gant ar Romaned, aleze an anv Provañs.\nProviñs roman Gallia Narbonensis war-dro 120\nAloubet e oa bet ar vro gant ar Republik roman etre 125 ha 121 kent J.-K., goude un nebeud ergerzhadennoù-brezel, dreist-holl re Gnaeus Domitius Ahenobarbus ha Fabius Maximus Allobrogicus.\nEtre Tolosa er c'hornôg hag al lenn Leman emañ an dachenn a voe aloibet. A-drugarez d'an aloubadenn-se ez eus bet digoret un hent war an douar etre proviñsoù Spagn ha Gallia Cisalpina. Dieub e chomas Masilia (Marseille) e-kreiz ar "Broviñs" a-drugrez d'he darempredoù tost gant ar Romaned. Marteze ne voe roet e statud ofisiel (lex provinciae) d'ar "Broviñs" nemet goude beaj Pompeius eno er bloavezhioù 70 kent J.-K..\nDiazezet e voe Narbo Martius (Narbonne), ar c'hentañ trevadenn roman e Galia, war an aod e-kichen an Aude e 118 kent J.-K.. Homañ eo a roas hec'h anv d'ar Broviñs.\nAquae Sextiae (Aix-en-Provence) a voe fontet gant ar Romaned e 122 kent J.-K..\nE 109 kent J.-K. e voe drastet ar vro gant ar Gimbred, an Deutoned hag an Ambroned e-pad o ergerzhadegoù a-dreuz Europa.\nJulius Caesar, prokoñsul Gallia Narbonensis ha Gallia cisalpina eus 58 da 49 kent J.-K., a dennas arc'hant ha soudarded anezhe evit aloubiñ Galia. Staget e voe Masilia ouzh ar broviñs gantañ e 49 kent J.-K. abalamour ma oa aet a-du gant Pompeius e-pad ar brezel diabarzh.\nRoll kêrioù Gallia narbonensisAozañ\nForum Voconii (Le Cannet des Maures)\nNarbo Martius (Narbonne) (ar gêrbenn)\n↑ "Ar geoded dediet d'an doue Meurzh."\nAdtapet diwar « https://br.wikipedia.org/w/index.php?title=Narbonensis&oldid=1916494 »\nKemm diwezhañ d'an 17 Du 2021 da 17:59\nKemmoù diwezhañ degaset d'ar bajenn-mañ d'an 17 Du 2021, da 17:59.


– Eürus ’oc’h da vezañ aet er-maez eus va rouantelezh ; graet ez eus bt skol deoc’h, rak anez ho pije kresket va bandenn zeñved.\n– Sed amañ an eil mestr ! eme ar martolod, o tiskouez an hini kozh ; ar mestr kentañ a zo en e gampr, aze, d’an traoñ.\nUr fest a voe, am eus klevet, ne voe biskoazh fest eveltañ. An daou bried yaouank a voe eürus, ha neuze ar pesketaer, deut da vab-kaer ar roue, a voe roue war e lerc’h en hor bro.\nar Pevar zroad buoc’h ›


Viggo Mortensen e 2020\nViggo Peter Mortensen a zo un aktour, ur barzh hag ul livour, met anavezet eo bet p'en deus c'hoariet Aragorn e-barzh an tri film The Lord of the Rings sevenet gant Peter Jackson : The Lord of the Rings: The Fellowship of the Ring (2001), The Lord of the Rings: The Two Towers (2002 ha The Lord of the Rings: The Return of the King (2003).\nViggo Mortensen a zo Amerikan, ganet eo d'an 20 a viz Here 1958 e New York. E dad a oa eus Danmark hag e vamm a oa stadunanat. Tremenet en deus e vugaleaj e Manhattan a-raok heuliañ e diegezh e Venezuela, en Arc'hantina, hag e Danmark. E dud a zispartias pa oa en e 11 vlez. Mont a reas neuze d'ar Stadoù-Unanet da veviñ get e vamm hag e zaou vreur, e New York.\nEus 1987 betek 1998 ez eo bet dimezet da Exene Cervenka, kanerez ar strollad punk X () ; ur mab o deus bet, anvet Henry Blake Mortensen. Cholbet eo bet gant Lola Schnabel ivez.\nKomz a ra spagnoleg, daneg ha saozneg ha barrek a-walc'h eo e galleg, en italianeg e svedeg hag e norvegeg.\nE 1982, distro er Stadoù-Unanet, e krogas gant studioù evit bout aktour get Warren Robertson da gelenner hag e pignas war al leurenn evit ar wezh kentañ er c'hoariva Workshop, e New York. Lakaat a reas ar pezh-c'hoari Bent war al leurenn, a reas berzh bras e Los Angeles, hag a a dalvezas dezhañ resev ur priz (Dramalogue Critic's Award).\nE 1985 e voe merzet e voe e-touesk aktourion e gentañ film, Witness gant Peter Weir, ma c’hoarie un [[Amish]. E gwirionez ne oa ket e film kentañ rak kemeret en doa perzh e-barzh The Purple rose of Cairo get Woody Allen hag e Swing Shift, met troc’het e oa bet an tammoù ma c'hoarie. Goude-se avat e labouras e filmoù eil rummad evel Prison hag e Leatherface: Texas Chainsaw Massacre III,”Young Guns 2”. Ret e voe dezhañ gortoz 1991 evit diskouez e varregezh e-barzh The Indian Runner, get Sean Penn, ma c’hoari un den taer moustret gant Brezel Viêt Nam.\nGoude se en devoe poan o kavout un roll kevatal ha c'hoari a reas eil rolloù en un toullad filmoù. E 1994 e c’hoarias ur gangster en ur gador-ruilh e-barzh Carlito's way eus Brian De Palma. E kalz filmoù birvidik e voe e-pad ar blezadoù 90, evel G.I. Jane Ridley Scott hag A perfect murder Andrew Davis. Gwelout a reer anezhañ o c'hoari e Crimson Tide Tony Scott, Daylight Rob Cohen, A Walk on the Moon Tony Goldwyn, American Yakuza Frank A. Cappello, Vanishing Point, ur remake sevenet gant Charles Robert Carner, e daou film aozet gant Philip Ridley, The Reflecting Skin ha The Passion of Darkly Noon, e 28 Days hag e The Prophecy, gant Christopher Walken, sevenet gant Betty Thomas.\nBarzh ha livour eo Viggo ivez. Labourat a reas get Jane Campion (livourez ha sevenourez filmoù) e-barzh The portrait of a lady ha get Gus Van Sant e Psycho e 1998.\nKent c'hoari roll Aragorn e oa anavet ar muiañ evit bout c'hoariet an ofiser John Urgayle in G.I. Jane gant Demi Moore.\nBerzh gwirion a reas get ar filmoù The Lord of the Rings, ma c’hoari Aragorn, roue ar Gondor, unan eus tudennoù pennañ ar film. Tri blez àr-lerc’h, goude bout echuet an trede film, e krogas en ur film all get Hidalgo Joe Johnston), ma c’hoari ur cow-boy rediet d’ober ur redadeg en dezerzh. C’hoariet en deus ivez e-barzh A History of Violence, ur film deuet er-maez e miz Here 2005.\n(en) Viggo Mortensen en Internet Movie Database\nAdtapet diwar « https://br.wikipedia.org/w/index.php?title=Viggo_Mortensen&oldid=1911956 »\nKemmoù diwezhañ degaset d'ar bajenn-mañ d'an 28 Gwe 2021, da 14:12.


Kaozeal:An Oriant - Wikipedia\nDaoulinomp dirak nerzh arguzennoù E Santelezh : (- bimbochetaj (evel-se e oa abaoe bloavezhioù ha ne oa den o klemm betek ma vefe deuet "languesrégionales" (!) dec'h da lakaat e verk)\nbimbochetaj : ger implijet ganit evit diskouez adalek peseurt ideologiezh e komzez : kavet en ur romant eus 1927 !\nevel-se e oa abaoe bloavezhioù : ... ha koulskoude 'teus kredet kemmañ, met se a zifennez ouzh ar re all ! dreistwirioù dit?\nha ne oa den o klemm : piv nemedout a glemm? ouzhpennañ elfennoù holloueziadurel er pennadoù a zo traoù naturel hag a vez graet bemdez; lemel elfennoù holloueziadurel abalamour d'ur spered "breizataoek" tremen kozh n'eus nemedout oc'h ober;\nhervez reolennoù wikipedia e c'hall pep hini kemer perzh, memes tud gant anvioù droch trec'hlidus\nden ne laka e verk : ne rez nemet diskouez da damm spered perc'henn. Pep hini laka e damm, ha zoken IPoù chikanus ha trabasus. Ma n'eo ket mat e vez reizhet, hervez ar reolennoù, ha n'eo ket hervez soñjoù ar sañserien ha spazherien. Bianchi-Bihan (kaozeal) 17 Meu 2015 da 12:16 (UTC)[respont]\nEr pennadoù Naoned, Gwened, Roazhon e c'haller lenn (dre chañs) an anvioù er yezhoù all, war-lerc'h an anv brezhonek, evel ma tere en un holloueziadur. Ha den, nemedout ne glemm, hag er pennad an Oriant eo e rez. Bianchi-Bihan (kaozeal) 17 Meu 2015 da 12:22 (UTC)[respont]\n«GALLEG, YEZH OFISIEL NEMETI» frazenn garetañ an hini a laka galleg, portugaleg, spagnoleg… e-lec'h brezhoneg er wikipedia-mañ.--Trec'hlid mitonet (kaozeal) 17 Meu 2015 da 13:22 (UTC)[respont]\n... frazenn garetañ ... ... Droch ken ec'h eo droch ... Ken droch ha lavarout, lakaomp, Bimbochet, den karetañ an trec'hleader.\nGoulenn : Pet yezh zo er stad c'hall? Un hanter dousenn bennak. Pet yezh ofisiel zo er stad c'hall? Me ne welan nemet unan. Dre-se e c'haller lavarout eo ar galleg, yezh ofisiel nemeti, diwar-goust ar yezhoù all. Ma kavez prouennoù kontrol dispak anezho amañ. Bianchi-Bihan (kaozeal) 17 Meu 2015 da 14:28 (UTC)[respont]\nLavarout hag adlavarout hag adadlavarout an dra-se evel ur mantra war gement pajenn kumun, departamant, rannvro a zo… Adkavet eo bet an aotrou Touboñ.--Trec'hlid mitonet (kaozeal) 17 Meu 2015 da 14:35 (UTC)[respont]\nSperedekat arguzenn! War bep pajenn db ar bibien e kavez XXIII gwech ar mantra-mañ: Yann ... a oa pab Roma .\nImplij a rez ar ger mantra evit prouiñ da hindouegezh ? Adkavet eo bet Hare Krishna ?\nE-lec'h lezel da sorc'hennoù da redek ar parkeier, poagn da lakaat da spered da gompren e oamp o kaozeal eus lakaat er pennad an Oriant netra nemet pezh a gaver er pennadoù all, db kumunioù Breizh ha broioù all. Bianchi-Bihan (kaozeal) 17 Meu 2015 da 14:40 (UTC)[respont]\nNiver ar c'hantonioù[kemmañ ar vammenn]\nDislavar zo etre daou bennad. Bianchi-Bihan (kaozeal) 17 Meu 2015 da 12:30 (UTC)[respont]\nAdtapet diwar « https://br.wikipedia.org/w/index.php?title=Kaozeal:An_Oriant&oldid=1628503 »\nKemmoù diwezhañ degaset d'ar bajenn-mañ d'an 17 Meu 2015, da 14:50.


Yezhoù yuzev-romanek - Wikipedia\nAr yezhoù yuzev-romanek eo ar yezhoù deveret eus yezhoù romanek komzet gant kumuniezhioù Yuzevien ha bet kemmet kement ganto m'int deuet da vezañ gwir yezhoù anavezet evel-se. Mont a reont d'ober ur skourr eus ar yezhoù yuzevek.\n1.2 Yuzev-Italianeg pe italkieg\n1.4 Yuzev-latin pe La‘az\n1.5 Yuzev-portugaleg pe Lusitaneg\n1.6 Yuzev-spagnoleg pe ladinoeg\n1.7 Yuzev-okitaneg pe Chouaditeg\n2 Istor ha diorroidigezh\n3 Stad a-vremañ\nAspadennoù eus ar yuzev-katalaneg a chom e lavar kumuniezhioù kripto-Yuzevien Katalonia hag Inizi Balearez.\nYuzev-Italianeg pe italkiegAozañ\nN'eus ket hiziv an deiz ouzhpenn 200 a dud gouest da gomz flour doareoù disheñvel ar yuzev-italianeg (anvet italkieg a-wechoù, diwar un termen goveliet gant Solomon Birnbaum e 1942). Mont a ra ar yezherien-se d'ober dilerc'hioù ar rannyezhoù yuzev-italianek a veze komzet a-vras gwechall penn-da-benn dre Italia, Korfou hag a-hed aodoù reter ar mor adriatek hag ar mor Ionek.\nKomzet eo bet ar yuzev-aragoneg e norzh-kreiz Spagn adal e-tro kreiz an VIIIvet kantved betek an argasadeg eus Spagn. Da neuze eo bet kemmesket gant ar rannyezhoù yuzev-spagnolek all pe eo aet da get, lonket gant rannyezhoù yuzev-spagnolek su Spagn a oa bras o levezon d'an ampoent, dreist-holl en takadoù anvet hiziv País Valencià, Murcia hag Andalousia.\nYuzev-latin pe La‘azAozañ\nEnt teknikel e vije gwelloc'h komz eus "yuzev-latin boutin" kentoc'h eget eus "yuzev-romaneg". Ar yuzev-latin bet komzet war un dachenn ec'hon-meurbet ha dre zoareoù disheñvel-mat a c'houlakaer bezañ bet ar yezh dibar en implij gant kumuniezhioù yuzev an Impalaeriezh Roman\nYuzev-portugaleg pe LusitanegAozañ\nGraet e vez yuzev-Portugaleg eus yezh kumuniezhig strewet kripto-Yuzevien Portugal. Evel an darn vrasañ eus ar yezhoù yuzevek ez eus bet dalc'het enni henstummoù na vezont ket kavet ken er portugaleg a-vremañ. Treuzvevañ a ra dreist-holl e stumm aspadennoù e lavar kumuniezhioù kripto-Yuzevien e diabarzh Portugal, en-dro da vBelmonte en norzh hag an Algarve peurgetket.\nYuzev-spagnoleg pe ladinoegAozañ\nLies eo anvioù ha stummoù rannyezhel ar yezh-mañ hervez an tachennoù. Diskennad ar spagnoleg evel ma veze komzet gant Sefaraded Spagn - ar mell kumuniezh Yuzevien bras he levezon kent bezañ argaset eus Spagn - eo al ladinoeg\nYuzev-okitaneg pe ChouaditegAozañ\nChouaditeg, pe Yuzev-provañseg pe c'hoazh yuzev-okitaneg eo anv an okitaneg levezonet gant an hebraeg a veze komzet e Provañs ha dre-holl Okitania er Grennamzer. Kavet e vez en amprestoù hebraek zo enni un niver a gemmoù soniadel n'int ket testeniekaet e yezh yuzevek all ebet.\nZarfateg, pe yuzev-galleg, a reer eus ar yezh, aet da get hiziv an deiz, bet komzet gant Yuzevien Bro-C'hall, an Izelvroioù ha kornôg Alamagn. Moarvat e oa bet komzet ar yezh-se e reter Breizh ivez a-raok d'ar Yuzevien bezañ argaset eus hor bro gant an dug Yann Iañ e 1240.\nIstor ha diorroidigezhAozañ\nDisplann a-walc'h eo istor diorroidigezh ar yezhoù yuzev-romanek. Dre vras ez eus daou zoare pennañ da sellet outo. Pe ez int diskennidi eus ar yuzev-latin hag ez eo kenstur o diorroidigezh ouzh hini ar yezhoù romanek all, pe ez int diforc'hadurioù distag ganet e pep kumuniezh unan-hag-unan. Ur sell all eo degemer un tamm eus an daou ha kinnig e teu yezhoù yuzev-romanek zo eus ar yuzev-latin (doareoù zo eus ar zarfateg, chouaditeg, italkieg ha yuzev-katalaneg) ha re all a vije frouezh un emdrodur emren (doareoù zo eus ar zarfateg, yuzev-katalaneg, ladinoeg ha yuzev-portugaleg).\nMarv-mik eo ar yuzev-Latin, ar zarfateg, ar chouaditeg hag ar yuzev-aragoneg. Evit ar yuzev-latin abaoe an Henamzer, ar yuzev-aragoneg er Grennamzer hag ar chouaditeg abaoe marv ar yezher diwezhañ e 1977.\nEvit kelo ar yuzev-portugaleg hag ar yuzev-katalaneg ne chom nemet roudoù anezho e lavar kumuniezhioù kripto-Yuzevien al ledenez iberek hag Inizi Balearez.\nDaou rummad tud zo c'hoazh e veze komzet ar yuzev-italianeg gant e-tro 5 000 a Yuzevien en Italia. Hiziv ne van a-boan nemet un 200 bennak anezho, tud kozh evit ar pep brasañ.\nLadinoeg a vez komzet gant ar pezh a chom eus kumuniezhioù Sefaraded ar Maghreb e Norzhafrika hag er Reter-nesañ, dreist-holl e Turkia gant da nebeutañ 150 000 a dud, divyezhegerien anezho-holl da nebeutañ koulz lavaret.\nTeñval e hañval bezañ dazont ar yezhoù yuzev-romanek evel hini an holl yezhoù yuzevek. Deuet eo an hebraeg da vezañ yezh daremprediñ pennañ ar c'humuniezhioù Yuzevien er Reter-kreiz ha yezhoù all evel ar saozneg pe pouez armerzhel yezhoù lec'hel (evel an turkeg dreist-holl) zo uhel o statud ivez.\nRaktres war ar yezhoù yuzevek (e saozneg)\nJudeo-Aragonese: Revista de Filología Española (Cited as RFH:Hispánica?) 8.136-41 (1946) meneget e Current Trends in Linguistics 9.1025\nAdtapet diwar « https://br.wikipedia.org/w/index.php?title=Yezhoù_yuzev-romanek&oldid=1466483 »\nKemm diwezhañ d'an 4 Ebr 2013 da 17:16\nKemmoù diwezhañ degaset d'ar bajenn-mañ d'an 4 Ebr 2013, da 17:16.


Pajenn:Morvan - Buez ar Zent, 1894.djvu/661 - Wikimammenn\nPajenn:Morvan - Buez ar Zent, 1894.djvu/661\nbetra e komzit-hu evelse ho taou, ha perak eo ken tenval-ze ho penn ? » Kerkent Kleophas a respountaz : « — Petra ! c’houi zo eta eunn divroad ma ne c’houzoc’h ket ar pez zo c’hoarvezet e Jerusalem enn deiziou-ma ? » « — Pe seurt ’ta ? » eme hor Zalver.\nO veza digouezet evelse e bourg Emmaus, Jezuz a reaz ann neuz da skei larkoc’h. Mes ann daou ziskib a lavaraz d’ezhan : « — Chomit ganeomp-ni, Aotrou, rak pardaez eo dija, ha bremaik ema noz. » Hor Zalver a jomaz, hag a ieaz gantho da di Gleophas. Eno e kemeraz eunn tamm bara ha goude beza he venniget hag he rannet etre daou, her c’hinnigaz da zibri d’ann daou ziskib. Kerkent e tigoraz daoulagad ar re-ma, hag ec’h anavezchont ho Mestr. Mes kerkent ive ne veljont mui Jezuz, ha setu hi da lavaret ann eil d’egile : « — Ha n’e ket guir, hor c’haloun a lamme enn hor c’hreiz dre ma komze ouzomp hed ann hent ? » Kleophas hag he\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/661&oldid=137893 »


Kaozeal:Araogenn eeun - Wikipedia\nNe gomprenan ket re vat ar frazenn:\n"Er yezhoniezh, ha pa vez komzet eus yezhadur ar brezhoneg,"\nHa pa vez komzet eus yezhadur ar brezhoneg e c'hellfer bezañ implijet ur framm teorikel all disheñvel diouzh hini ar yezhoniezh evit displegañ e vont-en-dro? Ur skiant hollek eo ar yezhoniezh, ha tennañ a ra koulz da yezhadur ar brezhoneg ha da n'eus forzh peseurt yezh all.\nAr varksouriezh zo ur skiant ivez hervez ar re a gred enni. Evel arvarour e kavan ur gentel ez komzoù: ar skiant n'eo nemet an anv modern roet d'ur feiz gant he beleien. Bianchi-Bihan 24 Mae 2007 da 20:34 (UTC)\nNann 'vat, n'eus marksour ebet ac'h afe da lârete ec'h eo ar varskouriezh ur skiant. Eus pelec'h out aet da gerc'hat seurt traoù? Met ne vern hag-eñ eo ar varksouriezh pe c'hazh an alkimiezh ur skiant pe get hervezon pe hervez tud all - ur skiant eo hag e chom ar yezhoniezh, da lârete eo ur framm teorikel diazezet war dielfennadur ar gwirvoud oc'h implijout ostilhoù an objektivelañ ar gwellañ. Petra en deus kemendall da welet gant beleion na da feiz?\n--Neal (Kaozeal) 25 Mae 2007 da 06:43 (UTC)\nN'eo ket kemmañ ar frazenn an hini a rin, nemet klask sklaeraat an traoù un tammig a ran. Neal (Kaozeal) 24 Mae 2007 da 09:58 (UTC)\nPerak lavarout ne gemmi ket, pa ri ar c'hontrol a-raok fin an deiz? Bianchi-Bihan 24 Mae 2007 da 20:34 (UTC)\nDaoust hag un araogenn gevrennek eo digant? evel war-dro? Bianchi-Bihan 24 Mae 2007 da 14:04 (UTC)\nlenn ar pennad diwar-benn an araogennoù kevrennek. n'eo ket an doare reizhskrivañ an hini a laka un araogenn da vezañ eeun pe kevrennek (da lâret eo hag-eñ e vez skrivet ur ger stag pe distag) met an dielfennadur morfologel. Diouzh un tu e c'heller dielfennañ "digant", "diwar" ha "dirak" evel araogennoù kevrennek enne ur vorfemenn stag hag a dalvez da rakger ("di-") mui ur vorfemenn distag ("gant", "war", "rak"), pe diouzh un tu all e c'hellfer arguzennoù int deuet da vezañ araogennoù eeun hervez o arc'wel kevreadurezhel er frazenn. Neal (Kaozeal) 24 Mae 2007 da 16:19 (UTC)\nPelec'h e kaver ar stumm "e c'hellfer"? Bianchi-Bihan 24 Mae 2007 da 20:34 (UTC)\nBrezel[kemmañ ar vammenn]\nMat e vefe d'an dud lenn Brezel kemmañ a-raok kemmañ-digemmañ-adkemmañ pennadoù - ha ne vern gant piv int bet savet. Ma kroger da skrivañ traoù evel "morfem pe morfemenn gouez da dud zo" bewech ma na blij ket un termen bet implijet gant un implijet all hag hep ma vije bet ur c'hendiviz diwar-benn implij ar stumm-ma'r-stumm e pado gwall bell. Soñjit 'ta pegen brav e vefe kavout da lenn da skouer:\n"Er yezhoniezh pe skiantoù al lavar gouez da dud 'zo, pe c'hoazh studioù ar yezh, e vez implijet an "termen", pe eeunoc'h ar "ger" araogenn eeun, pe araogenn diazez hervez yezhadur ar brezhoneg evit komz eus araogennoù enne pe enno hervez ar rannyezh ur vorfemenn hervez lod pe ur morfem gouez da dud all zo ha netra ken"\nOuzhpenn-se ne welan ket da belec'h e kas lakaat un termen e lec'h unan ha koll ul liamm diabarzh ouzhpenn. Kudenn ebet evit kemmeoù termenoù pe klask lakaat an dud d'ober gant stummoù reis, met ret eo kaozeal da gentañ e lec'h klask brezeliñ er pennadoù all.\n--Neal (Kaozeal) 24 Mae 2007 da 18:57 (UTC)\nTud zo a ra gant ar ger "kaozeal", re all gant ar ger "brezeliñ" adalek ma kemmer ur vorfemennig en o lavar. N'eus gwir da gemm nemet pennadoù ar re all, ha n'int ket evit gouzañv e vije stoket ouzh o re. Hag int a gemmo hardizh betek o diverkañ pa savo c'hoant dezho, rak o gouiziegezh zo evel binvioù o zammig galloud: dreist-diraez da Yann gaezh. Evel se bezet graet eta.\nMa fell dit c'hoari da-unan e-barzh da dachenn yezhoniezhel-te, ne ran ket foueltre kaer: sav da reolennoù-te evit da bennadoù-te evel kustum. Met na deu ket d'ober skol d'ar re all war-lerc'h.\nMa kavez efedusoc'h ne rafen nemet goulennoù war gement ger, kemmadur pe me oar, e skuizhi buan o respont. Bianchi-Bihan 24 Mae 2007 da 20:34 (UTC)\na-du penn-da-benn eveit kaozeal hag evel am eus skrivet dija n'eus udenn ebet evidon kemmañ "morfemenn" > "morfem". Ha kinniget eo bet ganit hen ober en un tu bennak? Ha ma n'ec'h eus ket graet, penaos e c'hellfen kaozeal diwar-benn ar c'hemm-se pe get?\nAdtapet diwar « https://br.wikipedia.org/w/index.php?title=Kaozeal:Araogenn_eeun&oldid=165071 »\nKemmoù diwezhañ degaset d'ar bajenn-mañ d'an 25 Mae 2007, da 06:43.


Pajenn:Morvan - Buez ar Zent, 1894.djvu/439 - Wikimammenn\nPajenn:Morvan - Buez ar Zent, 1894.djvu/439\ntin e skube ar chapel-ze he-unan, hag a hent all ec’h implije he holl amzer o pedi hag o vedita, o kempenn he dammik jardin hag o kastiza he gorf dre ar binijenn. Eur c’houriz reun a zouge bepred, hag aliez e iune.\nPemzek vloaz a ioa ma veve Paolin enn ermitach-se pa varvaz eskop Nool, ha raktal e oue choazet evit delc’her he blas ; rak belek oa dija eur pennad a ioa. Hogen, gouarn a eure he eskopti gant karantez eunn tad ha furnez eur pastor eveziant. Kear Nool a oue kemeret gant ar Gothed e tro ar mareou-ze, hag ar Zant he-unan a gouezaz etre ho daouarn. Neuze e reaz ar bedenn-ma da Zoue : « — Va Doue, ne lezit ket ar baianed-se d’am bourrevi enn esper tenna aour hag arc’hant diganen ; rak c’houi a c’hoar petra eo deuet va danvez da veza. » He bedenn a oue selaouet, hag ar Gothed ne rejont drouk ebed d’ezhan. Mes eur maread tud a oue great skrab enn ho ziez ha rins var ho zraou, e kear ha var ar meaz, ha Paolin en em lakeaz he-unan var ann douar noaz evit sikour ann dud keiz-se.\nA benn eunn tachad goude, eunn intanvez paour a deuaz d’he gaout : « — Aotrounn Eskop, emezhi, va mab a zo kaptiv enn Afrik e ti vab-kaer roue ar Vandaled ; enn han’ Doue, roit d’inn eunn dra bennag da baea he ransoun. » « — N’em euz mui netra, eme ar Zant ; mes me ielo va-unan e kaptivite e plas ho mab. » « — Ne d-eot ket avad, eme ann intanvez, ne fell ket d’inn ez afac’h. » « — Eo, eo, eme Baolin, list ac’hanon da vont. » Hag ar Zant d’ann Afrik.\nMab-kaer ar roue a c’houlennaz outhan petra c’houie da ober. « — Labourat ar jardin a c’houzounn, » eme Baolin, ha var ar respount-ma e oue kemeret dioc’htu e plas mab ann intanvez. Abarz nemeur e oue mignoun d’he vestr, hag eunn devez e lavaraz da hema e tlie ar roue mervel heb dale. He vestr o veza kountet ann dra-ze d’he dad-kaer, ar roue a c’halvaz ar Zant da vont d’he gaout, hag a anavezaz oa unan euz ar re en doa guelet dre he gousk o lamet ar fouet euz a dre he zaouarn. Kerkent e sonjaz oa eunn den Doue, hag e roaz urs d’he leusker da zistrei d’he vro, ha da lakaat e liberte asam-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/439&oldid=137647 »


Raktres Lokmaria - Kemper (BR)\nDegemer Kemper warc’hoazh Raktres Lokmaria\n« Lokmaria, kavell istorel Kemper ha dor douristel kreiz-kêr, zo o vont da zedennañ muioc’h a dud. Dibaboù pouezus zo liammet ouzh an terkadurioù-se war an dachenn an touristerezh, an ekonomiezh, ar sevenadur hag ar glad, evit ar gumun, an tolpad-kêrioù ha Kerne. Lokmaria eo kalonenn Kemper, kêr-benn sevenadurel Breizh, a blij kement da Ludovic Jolivet. » Guillaume Mengi, eilmaer karget eus ar c’hêraozañ, an endro bevañ, an hentoù, eus neveziñ kêr hag eus an takadoù glas.\nA-gozh eo brudet Lokmaria : er gêr ha porzhig-se, ma oa tud dija er mare galian-ha-roman, eo bet ar feilhañserezh o tiorren brav. En deiz hiziv e tellez identelezh ar c’harter da vezañ lakaet war wel en-dro. Labourioù bras zo programmet evit adkempenn an takadoù foran hag evit staliañ obererezhioù ekonomikel ha sevenadurel nevez.\nAr c’henwerzh a voe o tiorren e-kreiz Lokmaria adalek ar 1añ kantved, dre ma oa e-kichen an Oded. Kalonenn kêr a oa aet war-zu Kemper goude se. Kroget e voe da sevel an iliz en XIvet kantved ha goude se e voe savet ar prioldi. E dibenn ar XVIIvet kantved en em stalias ar mestr feilhañser Jean-Baptiste Bousquet eno ; kenderc’hel a ra ar feilhañserezh hollvrudet HB-Henriot da lakaat Kemper da skediñ dre ar bed. Ur pezh dibar all eus ar glad : al liorzh, rummet dibar.\nUr c’harter ledan-ledan\nEn-dro d’an tri zra-se he deus divizet an ti-kêr reiñ lañs d’ur programm da adneveziñ kêr, abalamour da greñvaat roll ar c’harter war dachenn ar sevenadur hag an touristerezh, ha da greñvaat e obererezhioù ekonomikel. Rak daoust ma’z eo unan eus an dorioù da vont tre e kreiz-kêr, ez eo distro ivez hag ac’hubet e vez gant kirri a-wechoù, diwar-goust kaerder al lec’hioù.\nBras-meurbet eo ar raktres, mont a ra eus ar blasenn Bérardier betek plasenn ar Stivell. Kaset e vez en-dro e darempred gant an obererien war an dachenn ha dreist-holl gant kevredigezh kêriadenn Lokmaria.\nKoustañ a raio etre 2 vilion ha 2,5 vilion a euroioù en holl.\nUr straed nevez ha muioc’h a blas evit parkañ\nMiret eo bet savadur melestradurel kozh ar feilañserezh, a ro bod bremañ da skol ar broderezh. Ur galv d’ar raktresoù zo bet graet gant ar gumun evit ar savadur-se, a vo degemeret ennañ obererezhioù nevezus ha liammet ouzh ar c’horn-bro, war dachenn ar glad, ar sevenadur, an touristerezh hag an ekonomiezh.\nDistrujet e vo ti kozh ar rener, a oa stag ouzh ar savadur melestradurel. Labourioù distrujañ bras all a vo : ar c’harrdioù dilezet (ma oa bet « Loisirs 3000 »), hag a weler mat eus ar straed Uhel rak goloet int a skritelloù. Gant se e vo gallet kaout ur sell nevez ouzh al lec’h : ur « banell ar Feilhañserezh », a-stur gant ar straed Bousquet, hag a grogo e-kichen al labouradeg (ma’z eus ur porzhig) hag a zifourko en ur parklec’h 34 flas dindan wez. Un neuz yaouankoc’h d’ar c’harter kozh-douar-se !\nPlasenn Bérardier : dont a ra da vezañ ur gwir blasenn, goloet a bavezioù. Skeiñ a ra war ribloù an Oded ha krouet ez eus bet derezioù hag ac’hann e c’haller sellet ouzh an Oded en e gaerañ. Liorzh ar Grennamzer zo astennet war-zu ar blasenn.\nPlasenn ar Stivell : e tu ti Fouilhen e vo kempennet e doare ur skwar.\nWar an div blasenn e c’hallor degemer obererezhioù ekonomikel nevez hag obererennoù gant arzourien eus ar vro, pe e vefent da badout pe e vefent berrbad. Emaint o vont zegas birvilh d’ar c’harter, gant an abadennoù, ar marchadoù, marc’hadoù ar c’hozhkailhoù …\nKrouiñ takadoù annez : sevel kêr warc’hoazh\nUr sal gouelioù nevez pouezus evit ar c’hevredigezhioù\nReneveziñ ar c’hoc’hu : ul lec’h modern ha dedennus\nTi ar c’hevredigezhioù : digeriñ a raio e 2019\nPol Max Jacob, prantad 2 : ur vuhez nevez ha dudiusoc’h c’hoazh\nKorn ar servijoù publik : un dra a‐bouez‐bras evit ar Brovidañs


Ar rolloù-chomlec’hioù-mañ a zo bet krouet gant aotre ar re a zo e-barzh. Diwallit ! ar rolloù-chomlec’hioù-mañ a galsk bezañ ar glokañ posubl met n’int ket atav abalamour d’an nebeud a dud, a arc’hant, a amzer hon eus evit o grouiñ. Ma verzhit mankoù, lârit deomp !\nHervez al lezennoù Informatique et Liberté, tud pe kevredigezhioù ‘zo n’o deus ket roet o aotre evit ma vefe lakaet o chomlec’h pe forzh peseurt titour war o benn war Internet. Lakaat a reomp ac’hanoc’h en soñj ho peus ur gwir da dizhout, da cheñch, da reizhañ ha da dennañ an titouroù a sell ouzhoc’h (pennad 34 lezenn « Informatique et Liberté » ar 06 a vir Genver 1978). Evit implij ar gwir-se, goulennit gant kevredad Al Levrig hent Jean Monnet 02.96.49.80.55 postel : contact@tiarvro22.com.


Pajenn:Sales - Introduction d’ar Vuez devot.djvu/272 - Wikimammenn\nPajenn:Sales - Introduction d’ar Vuez devot.djvu/272\nem gleo an eil ouz e-ben. Hac evel ma zeo impossibl arreti ur rivier pehini e deveus quemeret e lanç da zisquen divar ur menez, evelse ivez ez eo difficil bras na guezze souden an amourousdet er galon an-dal ma vez couezet er scouarn. Ar guevr, eme Alcmeon, a denn o alan dre o diou-scouarn ha non pas dre o difron ; Aristot cousgoude a lavar ar c’hontrol. Ne oun quet pehini anezo a lavar guir, mæs gouzout a ràn ervat penaus hor c’halon a denn e alan dre an diou-scouarn dre voyen pere e receo ar songesonou hac ar santimanchou eus ar re-all. Bezomp sourcius eta da ziouall hon diou-scouarn diouz an ear eus ar c’homsou sot, rac anes e ve neuse-souden ampoesonet hor c’halon ganto. Na selaouit nep seurt proposition a amourousdet pe var zigarez bennâc e c’halle beza. En occasion-mâ eo ne deus danger ebet evit beza incivil ha rustic.\nHo pêt memor hoc’h eus gouestlet ho calon da Zoue, hac ez e sacrifiet ho carantez dezàn. Ur sacrileich ve’ta lamet an disterra brusunen anezi digantàn, quent-se sacrifiit-hi adarre dezàn gant mil resolution ha mil brotestation ; hac oc’h en em zerc’hell er resolutionou-se evel ur c’haro en e gre, goulennit sicour ouz Doue : ho sicour a raï, hac e garantez a guemero hoc’h hini en e frotection, evit n’ho pezo quen carantez nemet evintàn. Mar douc’h attrapet e roue-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/272&oldid=118482 »\nKemmoù diwezhañ degaset d'ar bajenn-mañ d'an 7 Eos 2018, da 16:36.


Ai‘ta! » Disoc’hoù votadeg ti-gar Gwengamp : ret d’an SNCF cheñch penn d’ar vazh !\nDisoc’hoù votadeg ti-gar Gwengamp : ret d’an SNCF cheñch penn d’ar vazh !\nKinniget en doa ar strollad Ai’ta ! ur votadeg keodedel e ti-gar Gwengamp disadorn beure evit goulenn gant an dud o soñj diwar-benn ar bannelerezh da zont. E-mesk an dremenidi ez eus 92 dioute o deus kemeret perzh ha respontet d’ar goulenn : « Daoust ha mat eo deoc’h e vefe divyezhek brezhoneg-galle ha par-ouzh-par ar bannelerezh e ti-gar nevez Gwengamp ? » 89 den o deus respontet « ya », 1 en deus respontet « n’eo ket » ha 2 « n’ouzon ket » (s.o. an daloenn).\nVoterien / Votants\nDre gant / Pourcentages\nKet / Non\nN’ouzon ket / Ne sais pas\nGant an oberenn-mañ e weler ur wech ouzhpenn ez eus ur goulenn gwir evit ma vo talvoudekaet ar brezhoneg e tier-gar Breizh. Harpet eo ar goulenn-mañ gant kalzig a dilennidi (Annie Le Houerou, kannadez Gwengamp, en o mesk) ha strollegezhioù lec’hel (Kumuniezh Kumunioù Gwengamp ha Kuzul Rannvro Breizh en o mesk ; gante e vez pourchaset 61 % deus an arc’hant postet da reneveziñ an ti-gar).\nGoulenn groñs a ra Ai’ta ! gant an SNCF derc’hel kont deus ar goulennoù-se ha cheñch penn d’ar vazh rak ar pezh zo kinniget ganti n’eo ket mat : dister plas ar brezhoneg er bannelerezh ha lakaet a-live gant ar yezhoù estren en e vro ! Er c’hontrefed e c’houlennomp ma vo talvoudus ar bannelerezh divyezhek da zont (an holl ditouroù a ranko bezañ roet e brezhoneg, par ouzh ar galleg) hag hor yezh a dle bezañ er paperioù-titouriñ, er mekanikoù, er c’hemennadennoù dre gomz, hag an implijidi brezhonegerien kontant d’ober gant ar yezh en o labour a rank bezañ talvoudekaet ivez. Abalamour da se e c’houlennomp c’hoazh kejañ ouzh renerez an SNCF e Breizh, daoust d’ar goulenn-mañ bezañ chomet direspont betek-hen.\n« Votadeg foran e ti-gar Gwengamp d’an 21 a viz C’hwevrer\nBrezhoneg bev e Karrez Hud Lannuon ! »


Penaos 'peus laosket da volejoù gant daou liv disheñvel ? - An dra-ze zo d'ober brav ( pe : d'ober avi d'an amezeien, da lakaat an teodoù da vont en-dro...) Moarvat e oa peogwir n'en doa ket bet amzer d'echuiñ e labour dec'h, hag e ray hiriv !\nTapet 'vo ur banne diwezhañ, da lazhañ ar preñv ? ( Ar preñv-se zo anavezet-kaer e Breizh-Izel ! Amañ eo ar banne a gont, ha lazhañ ar preñv-se zo un digarez ; ma vije kaoz eus ur remed e vije lavaret : ma mamm-gozh a gustume rouzañ kignon evit lazhañ ar preñved / ar c'hest )\nUnan eus an diaesterioù pennañ evit tremen eus ur yezh d'unan all eo an doareoù disheñvel da zielfennañ ar memes meizad en div yezh. Lakaomp skoaz-ouzh-skoaz ar verb être en galleg ha furmoù ar verb bezañ, anat eo eo klokoc'h dielfennadur ar brezhoneg evit ar boud ( ontologiezh ). Hervez studiadennoù a zo bet graet er bloavezhioù 20', ma eo aezet tremen eus ur yezh klokoc'h da unan diglok, eo diaes ober ar c'hontrol : evit ur brezhoneger, eo aes implij ar galleg être, tra ma eo startoc'h d'ur galleger deskiñ implij furmoù bezañ. Hag heñvel mod eo ur gudenn evit ar gallegerien dielfennañ ar pal e brezhoneg.\nJ. Riou ( An Ti Sat. + Dogan ) Evit : 3 Da : 0\nI. Krok ( Ur sac'had marvailhoù ) Evit : 11 Da : 0\nJ. Kerrien ( Ar Roc'h Toull ) Evit : 6 Da : 0\nDir Na Dor ( Pipi Gonto ) Evit : 9 Da : 0\nR. Hemon ( Nenn Jani ) Evit : 3 Da : 21\n(c) Yann Gerven / Ar Falz, Gwengolo 2000 -- Kasit ho evezhiadennoù da arfalz@yahoo.fr


Keleier gwinieg Naoned gant Gwinierien-Artizaned eus Breizh\nKeleier gwinieg Naoned ha Gwinierien-Artizaned eus Breizh\nUN TIRIAD HA TUD : Emgav e bro ar Muskadig gant Alan Coraud\nLenn ar pennad-skrid.\nPennad-skrid er sizhunieg Sevr ha Mewan d'ar 27 a viz Eost 2015\nMuskadig, al levr evel ur mell maen er park gant Alan Coraud\nLenn ar pennad-skrid er stumm PDF\nTennad eus al levr gant Alan Coraud "Saveteomp ar Muskadig diouzh ur marv raktreset"\nEvit a sell eus Komision Europa, ha degemer a raio-hi e vefe roet d'ur vro un anv ha ne glotfe ket gant ar gwirvoud ? Ha ne zegasfe ket d'he zro ar c'heal a « glask touellañ » hag a blij kement d'ar velestradurezh c'hall ? En taol-mañ e vefe reizh koulskoude. Dav e vefe bezañ e sell da gas un ober en tu-se. Ha pa ne vefe gwall galonekaus respont kentañ Komision Europa, nann ofisiel anezhañ.\nLenn an tennad er stumm PDF\n(...) Neuze, pa vez klasket gant metoù zo, en amzer hiziv, terriñ skeudenn vreizhat holen Gwenrann ne c'hellomp nemet keuziañ rak an nac'helouriezh-se.\nAr mennozh, ken dispar anezhañ, a oa lakaat neuze en hevelep aozadur micherel, ha gant an hevelep difrae a-fet marketing, holen Gwenrann, hini Enez Re ha hini Enez-Her, dindan ar banniel « Holen eus an Atlanteg ». Gwell a se e oa bet awenetoc'h ar baluderien eget ar winierien ha nac'het o doa koll o identelezh (...)\nPennad-skrid e Ouest France Gwinieg d'ar 17 a viz Eost 2015\n"Ankouaet e oa bet breizhadelezh ar Muskadig"\nLenn ar pennad-skrid war lec'hienn Ouest France\nPennad-skrid e Presse Océan d'ar 5 a viz Eost 2015\n"Saveteomp ar Muskadig"\nLenn ar pennad-skrid war lec'hienn Presse Océan\nAr merk Gwinieg Naoned war ar Gwiad !\nDeuit da seurfiñ war lec'hienn internet Gwinig Naoned er chomlec'h-mañ : www.levignobledenantes-tourisme.com\nEno e kinnig ofis an touristerezh ar merk "Ti amo, Gwinieg Naoned" hag ar binvioù kehentiñ nevez evit michereien an touristerezh.\nMa fell deoc'h kas keloù deomp diwar-benn un darvoud pe ur vodadeg e gwinieg Naoned, na dermit ket da vont e darempred ganeomp\nGwinieg Naoned he deus he banniel dezhi !\nSetu banniel Bro Gwinieg Naoned. War-lerc'h hini Bro-Raez, hini Bro-Ankiniz,\ne vanke hini Bro Gwinieg Naoned betek m'eo bet krouet gant ar c'henstroll evit brudañ Gwinieg Naoned.\nGant ar c'henstroll-mañ eo bet krouet ar banniel, eilet gant arbennigourien war an ardamezouriezh ha gant meur a oberer ekonomikel.\nEvit gouzout hiroc'h na dermit ket da sellout ouzh ar pennad-skrid-mañ\nSaveteomp ar Muskadig ha gwinieg Naoned !\nDiwar zielfennañ an abegoù o deus degaset an enkadenn-mañ e vez diskuliet gant an oberour ar steuñvioù diwriziennañ sevenadur an tiriad-mañ gant ensavadurioù publik zo (Stad ha rannvro « Broioù al Liger ») ha gant dilennidi n'o deus ket termet da rivinañ ur vicher en he fezh evit tizhout o fal : lakaat un identelezh artifisiel anvet « ligerat » da dalvezout e-lec'h breizhadelezh poblañs al Liger-Atlantel.\nDiwar seurt politikerezh fallakr eo bet kaset ekonomiezh ar vro da get ha deuet an disparti gant ar vevezerien istorel : Breizhiz, Belgiz, Saozon ha kement zo.\nReiñ a ra an oberour, gwellwelus a-youl-gaer anezhañ, roudoù evit adkavout ul lusk adc'hounit dre berzh ul label « gwin Breizh » talvoudekaus-kenañ. Gant al levr-mañ e vo piket kalon an dud sot gant ar gwin, koulz ha kalon ar Vretoned ha reoù all sot gant Breizh.\nGwinier e bro Naoned eo bet Alan Coraud, maer Kerravaot (eus 2008 da 2014), koulz hag unan eus izili diazezerien ofis touristerezh Bro gwinieg Naoned.\nHiziv an deiz emañ o ren un ajañs marketing-kehentiñ arbennikaet war an touristerezh.\n8,50 € + 3,00 € evit ar mizoù-kas\nUrzhprenit anezhañ adal bremañ


Pajenn:Perrot - Bue ar Zent.djvu/786 - Wikimammenn\nPajenn:Perrot - Bue ar Zent.djvu/786\nbagiou a ve aman o kerc’hat holen. Betek-hen, n’am eus gallet prenan nemet eur boellad gwiniz, ha c’hoaz eo koustet d’in pevar bez aour. Souezus eo pegement on ankouaet gant ar re o deus anavezet ac’hanon gwechall en Itali. Ma n’eo ket êz d’eze rei gwenneg ebet d’in, e c’hallfent, da vihanan, digas d’in ed, ioul ha treo-all hag a zo red evit bevan. Goulenn a ran digant Doue, dre zant Per, ma teurvezo ho tiwal diouz peb droug, hag ho miret start er gwir fe. Evit ar pez a zell ouz ma c’horf paour, Doue a ouezo teurel plê warnezan. An Otrou zo tost ; n’eo ket mat d’in fallgaloni. Fizianz am euz e teuio, en e drugare, da lakat hepdale fin d’am bue. »\nPedennou ar pab santel a oe selaouet ; mervel e reas d’ar 16 a viz gwengolo 653. E relegou a oe digaset divezatoc’h d’an Itali, hag a ’n em gavas en Rom d’an 12 a viz du ; abalamour da ze, e rêr e ouel bep bla da genver an de-ze.\nAn Iliz ne fazi ket\nAn Iliz he deus testeniou da ziskouez ne fazi ket.\nDa gentan, hi eo Jezuz-Krist war an douar. Savet eo gantan evit lavaret d’an dud ar pez o deus da gredi pe d’ober evit bezan salvet.\nJezuz-Krist n’hall ket fazian, rak hen eo mammen ar wirione ; nag an Iliz eta, kennebeut.\nD’an eil, an Iliz n’hall ket fazian, rak Jezuz-Krist en deus lavaret e vije ganti, bemde, betek fin ar bed : Et ecce vobiscum sum omnibus diebus, usque ad consummationem sœculi.\nD’an trede, an Iliz n’hall ket fazian, rak Jezuz en deus lavaret e vije ar Spered-Santel o kelen anezi : « Pedi a rin ma Zad hag e roo d’ec’h eur Frealzour-all da chom ganec’h bepred ; hennez a gelenno ac’hanoc’h : « Ille vos docebit omnia. »\n— War betra ne fazi ket an Iliz ?\nWar ar pez en deus lavaret Jezuz-Krist, quœcunmque dixero vobis, na muioc’h, na nebeutoc’h. An Iliz ne fazi ket war ar pez a zo red da gredi pe d’ober evit bezan salvet.\n— Piou, en Iliz, ne fazi ket ?\nAn Ebestel hag an eskibien war o lerc’h, ecce vobiscnm sum, pa vezont holl a-unan.\n— Piou, en Iliz, ne fazi ket c’hoaz ?\nPer, rak Jezuz-Krist en deus lavaret d’ezan : « Te eo Per. da lavaret eo, men, ha war ar men-ze, me ziazezo ma Iliz, ha galloud an ifern n’hallo biken bezan trec’h d’ezi.»\nAr pab a c’hall pec’hi ; lavaret a ra bemde e Gonfiteor, ha goude e varo, e lavarer pedennou an anaon evit delivrans e ene ; ar pab a c’hall pec’hi, rak eun den eo, mes ar pab n’hall ket fazian, rak er skol eman gant ar Spered-Santel.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/786&oldid=141094 »


Sine : LES HEURES SOMBRES | YA! Keleier e brezhoneg - kazetenn sizhuniek enlinenn\nKeleier » Levrioù, planedennoù, sine » Sine : LES HEURES SOMBRES\nSine : LES HEURES SOMBRES\n19 / 02 / 2018 | Levrioù, planedennoù, sine, Sevenadur ha dudi | Commentaires fermés sur Sine : LES HEURES SOMBRES\nur film sevenet gant Joe Wright (2017)\nGant : Gary Oldman, Kristin Scott Thomas (2e05)\nPlijoud a ray ar film-mañ d’ar re o doa gwelet ar film Dunkerque. Rag pa ziskouez Dunkerk penaoz e oa bet treuskaset an arme saoz ag ar Frañs da Vreizh-Veur e Mae 1940, e tiskouez hennañ penaoz e yae an traoù e Londrez er memez termen, ha penaoz e oa bet divizet gant Churchill an distro arvaruz-se : tri c’hant mil soudard o doa gellet distroiñ d’o bro en-dro, pa vehe bet posubl d’an Alamanted o flastrañ toud war ribloù nord ar Frañs lec’h ma oant gronnet.\nEn amzer-sen e oa Winston Churchill ur politiker brudet-braz, 65 bloaz dezhañ, depute e Parlamant Breizh-Veur, ha kandidad evid boud Kentañ-Ministr. Mez ne oa ket an oll akord gantañ, zokén tud e strollad politikel, hag ar roue Jorj VI e-hunan nen doa ket kalz a fiziañs ennañ naket. Nawazh, goude ma en doa dilezet Chamberlain e garg e oa bet lakaet Churchill en e lec’h d’an 10 a viz Mae 1940. Rag malluz-braz e oa da Vreizh-Veur boud govarnet, pa oa bet aloubet ar Beljik gant an Alamanted ha tolpet gante, ogozig kej-mej, ar soudarded saoz ha fransez war plajoù Dunkerk, tre evel pesked tapet ha gwasket en ur roued.\nDiskoueziñ a ra ar film penaoz e oa bet lañset ar pezh a zo daet da voud ur fed istorel, anavet mat bremañ. Rag evel-just, a-dreñv an divizoù bet kemeret hed-ha-hed an istor eh eus bet tud, hag e vo tud c’hoazh, kredabl. Ha penaoz e kas diviz-mañ-diviz gant an hent anavet bremañ ha n’eo ket gant un arall, setu aze un dra a c’hell magañ hon preder. Penaoz e vehe bet ar bed pa vehe bet choazet un hent arall ? Diaez henn gouied, e gwirionez. Romantoù zo bremañ, hag a gennig d’ar lenner, e fin peb pennad, choaz etre meur a hipotezenn, lakaomp A, B ha C. Ar lenner kentañ, mar choaz B lakaomp, a ya da glask heuliad ar romant pajenn 86, pa ya an heni choazet A gantañ da weled pajenn 42, da skwer.\nE sorbienn Gwenn-Erc’h hag ar seizh korrigan he doa lâret ar sorserez da Wenn-Erc’h debriñ tu ruz an aval, an tu bravañ. Ha sentet he doa Gwenn-Erc’h, evel ma ouiomp. Mez pa vehe bet debret an tu glaz ganti, hag an tu ruz gant ar sorserez, ne vehe ket bet ar memez istoer. Marse ne vehe ket bet sorbienn ebed zokén. Ha ne vehe ket bet komzet hiziw ag ar sorserez, nag a Wenn-Erc’h, nag ag ar seizh nozigan… nag ag ar Priñs koant !\nMez evid Churchill d’an amzer-sen e oa ur choaz d’ober, ha ne oa ket unan aez : ur choaz hag a lakahe e vro a-bezh er jeu, hag evid pell amzer. Prest e oa Hitler da sinañ ar peuc’h gantañ evel ma en doa graet gant Stalin e miz Eost 1939 (ha souezhet an oll !). Mez prest e oa Hitler da sinañ ar peuc’h gant ar re ne oa ket-eñv prest-tre da skoiñ warne c’hoazh. Ha marse en doa santet Churchill e vehe bet un hent-dall moned da c’hoari flour gant an Diaoul aze, na boud e vehe bet espernet buhezhioù da gomañs. Ha n’eo ket plegañ dirag Hitler en deus graet, evel ma ouiomp, mez e-kontrel talañ doutañ ha goulennet gant e bobl « gwad ha dàeroù ».\nA-drugarez da harp e vaouez Clementine ha sikouret gant e sekreterez fidel, setu Winston Churchill daet da voud unan a c’houroned pennañ e amzer, goude boud goulennet gant Breizh-Veuriz sevel ha stourmiñ evid talvoudoù o bro, da lâred eo he frankiz hag he dizepanted. Ha setu skrivet gantañ hag e genvroiz ur bajennad a chomo bremañ da vad e istor ar brezel-se.


Pajenn:Le Gonidec - Bibl Santel pe Levr ar Skritur Sakr, eil levr.djvu/350 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/350\né venné d’ézhan̄ é hellché en em ven̄ji war ar Iuzevien eûz ar vézégez en doa bét pa oé lékéat da dec’hi : râk-sé é c’hourc’hémennaz lakaad hé garr da von̄t buan ha da ôber hen̄t héb éhana, ô véza heskinet hé-unan gan̄t barn ann én̄v, dré m’en doa lavaret gan̄t balc’hder pénaoz éz ajé da Jéruzalem, hag é rajé anézhi béz ar Iuzevien.\n5. Hôgen ann Aotrou Doué Israel péhini a wél pép-trâ, a lékéaz da zével enn-han̄ eur gouli dibaréuz ha diwéluz. Râk kerken̄t ha m’en doé éhanet da gomza, eur gwall boan a grogaz enn hé vouzellou, ha gwen̄trou brâz a vourréviaz anézhan̄.\n6. Gan̄t kalz a reizded é oé, pa en doa hé-unan diroget bouzellou ar ré all, gan̄t kalz a c’hloasiou nevez, ha n’én doa két abaoé dilézet hé zrougiez é nép doaré.\n7. Enn-énep, leun a va1c’hder, hag ô tana enn hé galoun oud ar Iuzevien, é c’hourc’hémennaz ma vijé c’hoaz hastet hé ergerz : hôgen p’az éa ken téar, é kouézaz eûz hé garr, hag hé gorf a oé brévet, hag hé izili a oé blon̄set holl.\n8. Ével-sé ann hini a oa bét savet gan̄d hé valc’hder dreist ann dén, hag a venné d’ézhan̄ é hellché gourc’hémenni da goummou ar môr, ha poéza enn eur valan̄s ar ménésiou ar ré huéla, vuéléet bréma bétég ann douar, a oa douget war eur gador, ô testénia anat galloud Doué enn-han̄ hé-unan :\n9. Kon̄tron a zirédé eûz a gorf ar fallagr, hag enn eur véva é-kreiz ar gloasiou-zé, hé gig a gouézé a dammou, gan̄d eur c’houés kér fleriuz, ha na hellé két hé armé hé gouzan̄vi :\n10. Hag ann hini péhini nébeûd araog a venné d’ézhan̄ pénaoz é hellché tizout bété stéréd ann én̄v, na hellé mui dén hé zougen, enn abek d’ar fléar a zeûé anézhan̄.\n11. Déraoui a réaz éta a-neûzé en em vuéla eûz hé valc’hder, hag en em anaoud hé-unan, ô véza kélennet gan̄d ar gouli a oa deûet d’ézhan̄ eûz ann én̄v, ha gan̄d hé c’hloasiou a greské bépréd.\n12. Ével-sé pa na hellé mui hé unan gouzan̄vi ar fléar a zeûé anézhan̄, é lavaraz : Reiz eo ma toujô pép-hini da Zoué, ha na zeûi két ann dén marvuz d’en em geida ouc’h Doué peûr-baduz.\n13. Hôgen ar gwall zén-zé a bédé ann Aotrou, péhini na dlié két kaout truez out-han̄.\n14. Hag ann hini péhini nébeûd araog en em hasté da von̄d da Jéruzalem évid hé divarra, hag ôber anézhi eur béz a gorfiou berniet ann eil war égilé, a c’hoan̄téé neûzé hé lakaad da véza dieûb.\n15. Hag ar Iuzevien-zé péré a venné dizellézek da véza lékéat é bésiou, hag en doa lavaret da rei é preiz d’ann évned ha d’al loéned ferô, ha da véza dispennet bétég ar bihana, a fellé d’ézhan̄ neûzé hévélébékaad oud ann Aténésiad.\n16. En em wéstla a réaz ivé da gaéraat gan̄t rôou talvouduz ann templ san̄tel en doa preizet ken̄t, ha da greski ann niver eûz al listri sakr, ha da géméroud war hé lévé mizou ar sakrifisou :\n17. Hag ouc’h-penn-zé d’en em ôber Iuzéô, ha da beûr-rédeg ann douar holl, évid embanna galloud Doué.\n18. Hôgen ével na éhané két hé c’hloasiou, râk barn reiz Doué a oa kouézet war-n-ézhan̄, é kollaz pép géd, hag é skrivaz ével-henn d’ar Iuzevien eul lizer é doaré eur béden vuel :\n19. D’ar Iuzevien hé dud vâd, salud, ha iéc’hed, hag eûr-vâd, digan̄d ar roué ha prin̄s An̄tiokus.\n20. Mar d-oc’h iac’h, c’houi hag hô pugale, ha mar d-éma ann doaré gan-é-hoc’h ével ma c’hoan̄tait, é trugarékaomp kaer ann Aotrou.\n21. O véza bréma kôuézet er fillidigez, hag ô kaout koun ac’hanoc’h gan̄d madélez, eur gwall glén̄ved ô véza kroget enn-oun pa zistrôenn eûz ar Bersia, em eûz kavet é oa réd sellout gan̄t préder holl géfridiou va rouan̄télez.\n22. Né két é tic’hédchenn diwar-benn va iéc’hed ; enn-énep fisian̄s brâz em eûz éz ai-kuît va c’hlén̄ved.\n23. Hôgen oc’h arvesti pénaoz va\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/350&oldid=163911 »\nKemmoù diwezhañ degaset d'ar bajenn-mañ d'an 30 Eos 2020, da 18:49.


Diforc'hioù etre adstummoù "Paul Ladmirault" - Wikipedia\nDiforc'hioù etre adstummoù "Paul Ladmirault"\nPaul Ladmirault (kemmañ)\nStumm eus an 4 Eos 2008 da 19:14\n183 okted ouzhpennet , 12 vloaz zo\nStumm eus an 4 Eos 2008 da 14:21 (kemmañ)\nStumm eus an 4 Eos 2008 da 19:14 (kemmañ) (dizober)\n[[Rummad:Sonaozourien Breizh|Ladmirault, Paol]]\n'''Paol Ladmirault''' (Paul Ladmirault e galleg) zo anezhañ ur sonaozer eus Breizh. Ganet eo bet d'an [[10 a viz Kerzu]] [] e [[Naoned]] ha mervet eo d'an [[30 a viz Du]] [] e [[Kamoel]] (Mor-Bihan).\nGanet eo bet Paul Ladmirault e Naoned d'ar 10 a viz Kerzu 1877. Skrivañ a rareas e oberennoù kentañ pa oa 8 vloaz hepken. Seniñ a rae ar piano, an orglez hag ar violoñs. Ur bugel marzh a oa anezhañ. E opera kentañ "[[Jili Raez]]" a oa bet c'hoariet pa oa 16 vloaz. Mont a ra e-barzh klas sonerezh [[Gabriel Fauré]], ha klaviazañ en deus graet darn eus oberennoù e vestr. Anavezet eo Ladmirault ivez evel emsaver breton. Stourm a rareas evit emrenerezh sevenadurel Breizh. Unan eus sonaozourien gentañ ar bodad arzel [[Seizh Breur]] e oa. D’e heul ec’h emezelas buan [[Georges Arnoux]] ha diwezhatoc'hik [[Paol ar Flemm]]. Deskiñ a reas brezhoneg ha kembraeg ha treiñ a reas "[[Barddas]]", levr ar Varzhed. MarvetMarvel eoa reas en e di e Kamoel (Bro-Naoned) d'an 30 a viz Here 1944.\nAwenet eo oberenn Ladmirault gant mojennoù ar Gelted. Brudet eo evit e varzhonegoù siñfoniek, en o zouez emañ "[[Breselien diouzh ar mintin]]" hag "ar[[Ar Briwer]]". Oberennoù all a zo bet savet gantañ diwar-benn Breizh end-eeun pe bed ar Gelted "[[Heuliad brezhon]]" e 1903, ha "rapsodienn[[Rapsodienn ouezel]]" e 1909, pe sonerezh Tristan hag Izold. N'eo ket bet c'hoariet gwech ebet e eil [[opera]] [[Myrdhin (opera)|Myrdhin]] (Marzhin). Pezhioù sonerezh relijiel kaer-kenañ a zo bet savet gantañ ivez.\n====Oberoù mouezh ha relejielrelijiel====\n*Tantum ergo ''evit mouezh, orglez ha laz-seniñ''\n*Oferenn verr ''evit kor ha orglez''\nAdtapet diwar « https://br.wikipedia.org/wiki/Dibar:MobileDiff/363603 »


Home » brezhoneg\nPrezegenn gant kazetennerien Splann Juliette Cabaço-Roger et Gwenvaël Delanoë tro dro o labour, o luskadurioù hag ho falioù. Prezegenn divyezhek brezhoneg-galleg Splann ! a zo ur gevredigezh (mod lezhenn 1901) a zo he fal dezhi kas da benn enklaskoù-kazetenniñ poellek evit an dud e Breizh hag ar bed, e galleg hag e brezhoneg. […]\nGOULOÙ ZO gant SPLANN !\nPublished 10 Genver 2022\nStaj war ar brezhoneg eus ar 5 d’an 9 a viz Gouere 2021 – Naoned e brezhoneg Staj war ar brezhoneg digor d’an holl liveoù ! Skol an Emsav (Roazhon) ha Kentelioù an Noz (Naoned) a ginnig deoc’h ur sizhunvezh staj dudius, plijus ha pleustrek en ur greizenn gouestlet d’ar […]\nStaj war ar brezhoneg\nAr Bodad Lenn a gej ur wech bep miz a-benn komz eus ul levr pe zaou e brezhoneg bet dibabet en a-raok (ul levr gant ul live brezhoneg uhel a-walc’h hag un eil aesoc’h). Lec’h hag eur : KDSK (e Kreizenn Sevenadurel Yezhoù ha Sevenadur) ur Sadorn vintin bep miz […]\nBodad lenn 02/21


Harz-labour - Wikipedia\nHarz-labour, taolenn gant Stanisław Lentz.\nUn harz-labour zo un ehan el labour graet gant al labourerien, en ul labouradeg pe ul lec'h bennak all, da c'houlenn kresk war o gopr pe doujañs ouzh o gwirioù peurvuiañ.\nKroget eo an harzioù-labour e-pad mare ar Reveulzi Greantel. Gant an divaezañ e oa aet kalz war-gresk an niver a labourerien er greanterezh hag o vevañ e kêr. Eus un tu an doareoù bevañ er c'hêrioù a oa diaes evit un niver ken uhel a dud da lojañ gant nebeut arc'hant. Eus un tu all ar stadoù labour, ar goproù izel kement hag an talmoù-labour uhel a oa bet awen da harzioù-labour bras. Alies e oa harzioù-labour en uzinoù hag ar meingleuzioù.\n1906, Cananea (Mec'hiko) ar patrom ar C'horonal William C. Greene o klask kendrec'hiñ e labourerien meksikaned da zistreiñ d'al labour e-pad un harz-labour.\nAn harzoù-labour a c'hell bezañ implijet ivez evit plantañ bec'h war ur aozadur beli evel ur gouarnamant evit lakaat anezhañ da gemm politikerezh. A-wechoù e weler un harz-labour o reiñ lamm da ren ur strollad politikel pe ur strollad ren; evit ar skouerioù-se, an harzoù-labour a vez ul lodenn eus ur stourm sokial ledanoc'h. Skouerioù brudet a zo o klask degas kemmoù politikel en ur vro evel harz-labour 1980 Stocznia Gdańskа pe harz-labour Polonia 1981, gant Lech Wałęsa e-penn. An harzoù-labour-se a oa bet diazez ar c'hampagn stourm foran evit kaout kemmoù politikel e Polonia. Ganto e voe degaset fin ar Rideoz houarn hag ar bloc'had Komunour e Reter Europa.\nHarzoù-labour[kemmañ | kemmañ ar vammenn]\nHarz-labour ar Joint français, e 1972.\nHarz-labour miz C'hwevrer.\nAdtapet diwar « https://br.wikipedia.org/w/index.php?title=Harz-labour&oldid=1846759 »


Istor Breiz, 1893/Rann 08 - Wikimammenn\nIstor Breiz, 1893/Rann 08\nJ.-A. Lefournier, 1893 (p. 135-149)\n◄ Ar roue sant Judikael (seizvet kanvet). Ar Saozon e Keraez ; histor sant Melar (eizvet kanvet). Morvan Lez-Breiz ; Nominoe ; an Normaned (navet kanvet). ►\nNi a gar Kaourintin, Guenole ha Guinal,\nPatern, Melen, Melar, hag ive sant Tual ;\nHag en hon c’hichen d’hon diwall e keit a ma vefet\nNan biken ni na doujfomp ar bleizi kounaret !\nAlan, leshanvet an Hir, n’en doa nemet eiz vloaz pa n’em dennaz he dad er gouent Gael. Lavaret a rer en he amzer Budik oa kondt Kerne ha Renou kondt a Leon. En he amzer e teuaz en Armorik ar re ziveza euz Bretonet an enez, a joumaz neuze en he bez d’ar Saozon, nemet al lec’h hanvet Bro-Wall. Er vro-ze, evel m’euz lavaret deoc’h diaraok, e ve komzet breman c’hoaz ar brezonek. Er blavez 1836, tuchentilet iaouank euz ar vro-man a dreuzaz ar mor evit mont dy. Digemeret oant evel breudeur ha kenvroiz. Unan euz an aotrounet-ze, o veza kanet eur ganaouen brezonek, ar Vretoned euz an enez he salaoue gant ar brassa levenez. Klevet em euz va unan eur Zaoz koz o lavarout, o veza bet kemeret er brezel var vor gant ar C’hallaouet er bloaz 1791, e oe digasset da Geraez, hen hag ar Saozon all. Na hellent kaout netra euz ar pez o doa ezom pa na ouient ket ar brezonek. Etouez ar vartolodet oa n’em gavet Bretoned euz Bro-Wall, a lavare : Roit deomp-ni, mar plich, dillat ha bara. Ar pez oa kasset dezo dioc’h-tu gant an tud euz a Geraez, laouen da glevout komz brezonek evel-t’ho.\nRe Bro-Wall ha re Breiz zo bet atao breudeur.\nGoude maro Alan, e 670, ar Vreiz oa rannet etre bugale Daniel Drem-Ruz, kondt a Gerne. Unan anezo oa hanvet Miliau, hag a choume er C’hoz-Geodet, e bro Landreger. He vreur, hanvet Rivod, hen lazaz evit kaout he loden ouspen he hini. Gant a zen zo klan gant an hevelep klenvet ! Ker mad oa bet buhez Miliau eget oe fall hini Rivod. Glac’haret oa an oll dre ar maro-ze, ha pa oe enterret korf ar prins Miliau, en ilis Koz-Geodet, e pelec’h a reaz kals miraklou, klevet a oe moez ar brinset o lavaret : « Kenavo d’hon mæstr, hor roue ! O pebez dizeur, va Doue ! » Choum a ree varlerc’h he dad, eur paourkez minor, ar prins Melar, en danjer braz da goueza etre daouarn ar muntrer. Be en doa c’hoaz d’en difen eur vam karantezus, ar brinses Haurilla, hi a zeuaz e kreiz an dud dastumet gand Rivod, e Kastel-Paol, evit gouzout piou vije goard d’ar minor. Pa velaz Rivod, ar vam dener-ze o tont er sall e lec’h oa an dud a ilis, an duchentilet, ar vourc’hisien hag an dud divar ar meaz e velaz e vije dinac’het dezan ar pez a c’hoantee, hag evit guir d’he c’henta prepos, Haurilla oa lakeet goard evit he mab Melar.\nSiouaz ! petra hell ober eur vaouez a enep an hini en deuz ar gallout. Rivod a ginnigaz aour ha pinvidigez da dud ty Melar evil ma lakefent he nis d’ar maro. Ampoesonet oe he vouet dezan. Pa reaz ar bugel sin ar groaz var he vouet, an ampoeson lakeet ebars oa guelet gant ann oll. Ar pez a reaz kement a spount d’an dud o doa klasket e laza, m’a n’em daoljont d’an daoulin da c’houlen he drugarez. Rivod, o veza klevet an dra-man, a gassaz soudardet d’he laza. Ar re-man, oc’h anaout var bisaich ar bugel an heveledigez euz he dad, bet ho mestr mad, ha tenereet eun neubeut ho c’halonou gant daelou ar vam hag oad tener ar mab, a droc’hzont dezan eun dorn hag eun troad. O truez kriz an hini a reaz dezo troc’hi lod euz he izili elec’h e laza deoc’htu !\nAr vrud euz an torfet-ze a reaz d’an oll Vretonet n’em sevel en eun taol a enep Rivod. Heman, gant he spered louarn, a gavaz an tu da lakaat kridi n’en doa ket bet memez anaoudegez euz an dra-ze, ha be hen doa an hardizegez da c’houlen adarre beza goard evit he nis. Guelloc’h vo divoallet gan-in, eme-he, eget na vo gant eur c’hreg. Koulskoude guelloc’h oe c’hoaz d’ar Vretoned ober evit goard da Velar an eskop a Gemper hag eun aotrou hanvet Kyoltan. Heman oa breur da Budik-Mur, kondt a Gerne, tad Miliau, hag evel-ze Kyollan, pe Konstantin, oa yountr da dad Melar. Ne oa ket dign euz eur garg evellen, rag roet en doa he c’her da Rivod na joumje ket pell beo ar prins Melar etre he zaouarn. Lavaret a reaz an dra-ze d’he c’hreg Raziria. Houman, guelloc’h evit he goaz, o kaout truez euz ar prins iaouank, hen aliaz da dec’hout kuit. 792.\nDivead oa pa guitaaz Melar ar ger a Gemper, hag an noz oa digoezet pa skoaz var dor leandi Landevennek. Ar manac’h, a zigoraz an or dezan, na hellaz ket anaout deoc’h-tu ar roue a Vreiz. Pa oa gouet piou oa, spontet oe ar venec’h, hogen an abbat a zeuaz da zigemer, gant an doujans dleet, Melar, prins, hag ouspen maleüruz. Neubeut amzer goude, oa klevet iouadennou ar soudardet o c’houlen antreal er gouent gant Rivod hag he heul da glask ar prins Melar. Ar spount oa braz er gouent, ar venec’h a lavare oa deuet an devez diveza evit manaty Landevennek. An abbat hepken na gollaz ket kaloun : ober a reaz lavarout da Rivod, na zigorje ket an oriou er mare-ze euz an noz, pa na oa ket ar c’hiz d’en ober ; pa vije deuet an deiz a helje klaskout an hini a c’houlenne.\nDa c’houlou deiz-ta, oa digoret an nor; Rivod na gavaz ket eno he nis. Melar, diskennet gant ar venec’h divar c’horre ar mogeriou, oa er mare-ze var hent Keraez. Rivod a guitaaz Landevennek heb kemer amzer da gastia ar venec’h evel m’an dije c’hoanteet. Redek a reaz varlerc’h he nis. Heman oa digouet e parrez Plouigneau pa glevaz touz ar c’hezek euz ar re he glaske. Ober a reaz eur beden da Zoue hag en em daolaz en eur poull dour e kichen an hent hanvet c’hoaz breman guele sant Melar. Rivod ha Kyoltan a dremenjont heb he velout. Melar a zavaz neuze euz he doull hag a gemeraz hent Koateon, e pelec’h a choume eun denchentil kar dezan. Reet oa pignat eur c’hreac’h araok dont er c’hastel ; ar prins, goal skuiz, a gouezaz, evel maro, e tal ar grec‘hen, elec’h ma ma breman iliz sant Melar, e kichen merouri Koat-Sao-Bell. Eur banne leaz, roet dezan dre druez gant an dud divar ar meaz, a roaz d’ar prins a Vreiz an nerz da heulia an hent beteg Koateon. An dud a laboure er parkeier, a lavare an eil d’egile, oc’h he velout : a veichou stad ar rouanet hag an dudchentilet zo goassoc’h eget hini eur paourkez o klask he vara !\nRivod a zeuaz da Goateon eun neubeut varlerc’h he niz hag a hellaz, tra burzuduz ! ober da Velar dre fals karantez kuitaat he vignon evit hen heulia e Lanmeur. Eno, araok na oa aichuet tri devez, oe anterret Melar, lazet gant he yountr dre eun taol kontel e kreiz he galoun. Raktal Rivod a guitaaz ar ger evel eun den diskiant, a lammaz var he varc’h hag a gemeraz hent Kerne. Tri devez goude a varvaz, heb beza bet ar rouantelez abek euz he dorfet. Kyoltan, he gonsort, o veza savet var ar menez Kemper evit guelout ac’hano an douar kinniget dezan evit he bec’het, n’hen doa ket kent savet he zaoulagat evit sellout outo, ma n’em gavaz skoet a zallentez hag a varvaz eun neubeut goude.\nAdtapet diwar « https://br.wikisource.org/w/index.php?title=Istor_Breiz,_1893/Rann_08&oldid=168621 »


Ángel Parra - Wikipedia\nÁngel Parra a zo ur c'haner chilean bet ganet e 1943 e Valparaiso ha marvet d'an 11 a viz Meurzh 2017 e Pariz. Bevañ en deus graet asambles gant e familh en Europa e 1960, el lec'h ma peurzeskas seniñ gitar a-raok ober sonadegoù niverus. Gant e c'hoar Isabel e krouas e Pariz ar c'houblad "Isabel & Angel".\nE 1964, distro e Chile, e kemeras perzh en dilennadegoù en ur sikour Salvador Allende. Isabel hag Angel a grouas neuze "La Peña de los Parra", ul lec'h evit krouiñ ha kejañ evit an Nueva trova. Eno e veze kavet tud evel Violeta Parra, Pablo Neruda, Atahualpa Yupanqui, Julio Cortazar, Victor Jara, Nicolás Guillén, Paco Ibáñez, Silvio Rodríguez, Pablo Milanés, Mercedes Sosa… Ur wezh aet ar galloud gant Pinochet e 1973, e voe kaset da doull-bac'h "Chabuco" staliet e dezerzh Atacama. Divroiñ a reas neuze da Vro-Vec'hiko e 1974 hag e Frañs da heul, el lec'h ma kavo repu gant e familh.\nE 1988 e voe anvet Ofisour a Urzh an Arzoù hag al Lizhiri gant Jack Lang, ministr ar sevenadur gall d'ar c'houlz-se. E 1989 e tistroas d'e vro c'henidik evit kanañ er vro a-bezh. Resevet en deus asambles gant e c'hoar an titl a Figuras fundamentales de la mùsica chilena e 2004.\nEnrollet en deus ouzhpenn 70 pladenn.\nAdtapet diwar « https://br.wikipedia.org/w/index.php?title=Ángel_Parra&oldid=1808664 »\nKemmoù diwezhañ degaset d'ar bajenn-mañ d'an 17 Her 2018, da 19:45.


Kaozeal:Attila - Wikipedia\nAn Hun(ed) pe Ar Hun(ed) ?--Prieladkozh (kaozeal) 26 Eos 2018 da 09:59 (UTC)[respont]\nHo saludiñ ; an dirak h bepred, hervez F. Kervella : Yezhadur bras ar brezhoneg §369, pa ne zeu ket an h-se eus kemmadur ur gensonenn estreget n, t, d ; gwelit ivez R. Hemon : A Historical Morphology and Syntax of Breton §72, e brezhoneg e Yezhadur istorel ar brezhoneg (Hor Yezh, 2000) ; c'hwezhet eo an /h/ en Hun evit abegoù gerdarzhel (turkeg), ha blotaat a ra el liester -ed goude ar ger-mell > "an Huned" eta, a soñj din. – A galon, — Lagad Zoltec (kaozeal) 26 Eos 2018 da 10:56 (UTC)[respont]\nA-du ganeoc'h penn-da-benn, ya. Strafuilhet e oan bet o lenn ar frazenn « D’ar memes mare, Attila, lezhanvet « Gwalenn Doue », mestr bras eur boblad gouezidi, ar Hunned, a oa bet trec’het demdost da Chalons, gant Aëtius, jeneral romen, ha Merove, roue ar Franked. » amañ goude bezañ he c'havet e Devri... Gwellañ soñjoù.--Prieladkozh (kaozeal) 26 Eos 2018 da 13:51 (UTC)[respont]\nN'ez eus drouk ebet hag ne servij da netra. Me ma-unan e oan diasur gant se. JC Even. --Dreist an Amzer 26 Eos 2018 da 14:09 (UTC)\nNe gomprenan ket gwall vat ho respont : petra 'ta « ne servij da netra » ?--Prieladkozh (kaozeal) 26 Eos 2018 da 14:47 (UTC)[respont]\nAdtapet diwar « https://br.wikipedia.org/w/index.php?title=Kaozeal:Attila&oldid=1803742 »\nKemmoù diwezhañ degaset d'ar bajenn-mañ d'an 26 Eos 2018, da 14:47.


Emgann Mujaba Hill - Wikipedia\nEmgann Mujaba Hill\nEmgann Majuba Hill, lec'h difenn ar re Saozon.\nEmgann Mujaba Hill (Battle of Majuba Hill pe Battle of Mujaba Mountain e saozneg) a oa bet an emgann ziwezhañ eus ar C'hentañ Brezel Boer nepell diouzh Volksrust, e Suafrika, d'ar 27 a viz C'hwevrer 1881. Un trec'h splann e voe evit an nerzhioù Boer, ha gwelet a reer an emgann-se hiziv-an-deiz c'hoazh evel unan eus gwashañ kolloù armeoù Breizh-Veur.\nAr Major-jeneral Sir George Pomeroy Colley a aloubas beg an dorgenn e-pad noz ar 26–27 a viz C'hwevrer 1881. Pal an dalc'hidigezh-se a zo chomet amsklaer abaoe. Ar v-Boered a soñje dezho e oa bet o klask kaout ul linenn tenn uheloc'h evit o lec'h difenn e Laing's Nek. An dorgenn ne oa ket gwelet evel unan implijus evit kefridioù milourel gant ar re Boer. War e seblant Colley a glakas ivez reiñ nerzh d'e soudarded ha bamañ an enebourien.\nTaolennadur an emgann\nEus tu ar re Boer e voe 1 marvet ha 5 gloazet padal evit Breizh-Veur e oa bet 92 marvet, 134 gloazet ha 59 prizoniet. Riñset holl e oa bet nerzhioù al lu saoz.\nTorgenn Majuba Hill hiziv-an-deiz\nAr jeneral Sir George Colley e-pad emgann Mujaba just a-raok ma voe lazhet.\nAdtapet diwar « https://br.wikipedia.org/w/index.php?title=Emgann_Mujaba_Hill&oldid=1747515 »\nKemmoù diwezhañ degaset d'ar bajenn-mañ d'an 2 Mae 2017, da 15:42.


Treuz. McCune-Reischauer: Chu-ch'e\nTreuzkrivadur arnevez: Ju-che\nIdeologiezh ofisiel Republik Poblel ha Demokratel Korea (RDPK) eo ar Juche Sasang. E koreaneg, an termen juche a dalvez kement hag emvasterezh, da lâret eo an doare ma c'hell ur stad evel RDPK (pe Korea an Norzh) talvezout drezi hag eviti hec'h-unan. Hervez ideologiezh ar juche neuze e rank ur vro gallout tizhout an dispac'h a-drugarez da labourerion ar vro hec'h-unan kentoc'h evit dre ’n em harpañ ouzh ur vro all. Kaset e vez da benn an ideologiezh emvastañ da benn e pep keñver: armerzh, gounezerezh, surentez milourel, h.a.\nTour ar Juche\nDiazezet eo an ideologiezh juche war tezennoù Kim Il-sung. Ingal e vez kredet ez eo an ideologiezh juche kevatal d'ar stalinouriezh, met e gwirionez ez eo disheñvel-bras an eil diouzh eben e meur a geñver.\nSkignet eo bet an ideologiezh juche gant gouarnamant RDPK dre ar skolioù abaoe ma oa bet implijet an termenn-se evit ar wech kentañ en un diviz graet gant Kim Il-sung e 1955. Er penn kentañ e oa an ideologiezh diazezet war daou boent pennañ:\nperc'henn war dispac'h ar proletariad eo an dud; ha\nmab-den a hini eo a zo mestr war an dispac'h\nEvit ar pezh a denn d'an armerzh e kelenn an ideologiezh juche ez eo ret gallout emvastañ e-keñver ezhommoù armerzhel ha servijoù an dud en ur virout da gas war-raok dellezegezh hag emrenerezh ar vro he he fezh. Strivoù bras zo bet graet gant gouarnamant ha tud ar vro evit tizhout ha kenderc'hel gant ar pal-se abaoe ar bloavezhioù 1960. Bountet eo bet war an ijinerezh pounner dreist-holl met klasket eo bet diorroiñ ivez surentez vilourel arr vro hag al labourerezh-douar war un dro.\nDre m'he doa lakaet e pleustr ur politikerezh armerzhel diazezet war an ideologiezh juche anvet Chollima (da c'houde Taean) er bloavezhioù 1960 e teuas a-benn ar vro da vezañ emren dre aiorroiñ an armerzh en un doare buan-tre.\nE 1977 e voe kemeret plas ar varksouriezh-leninouriezh gant an ideologiezh juche er vonreizh, lakaet neuze eta da ideologiezh ofisiel RDPK.\nTud 'zo o deus lâret ez eo an ideologiezh juche un doare filozofiezh relijiel, met nac'het e vez kement-se gant gouarnamant Republik Demokratel Poblek Korea.\nDaoust ma voe savet an ideologiezh juche a-ratozh-kaer evit servij ezhommoù Korea e vez studiet gant meur a hini en Europa ha dre ar bed a-bezh evit gwelet penaos tennañ gounit diouti evit he lakaat e pleustr en ur vro all.\nSavadur etrebroadel an juche\nStrollad studi an juche (Breizh-Veur)\nAdtapet diwar « https://br.wikipedia.org/w/index.php?title=Juche&oldid=1634544 »


magouri | ACB44 - Le blog\nArchives de Tag: magouri\nDesaver-ez / Educateur-trice\nEn français plus bas DESAVER-EZ er vikro-magouri Meret eo ar vikro-magouri « Youn ha Solena » gant ar gevredigezh (hervez lezenn 1901) anvet « Youn ha Solena » ivez. Aotreet eo gant Kuzul-departamant al Liger-Atlantel. Degemer a ra ingal ha/pe a-wechadoù, bugaligoù etre 10 sizhun ha 4 bloaz. Brezhoneg eo yezh ar vikro-magouri. PAL Kas…\n3 juillet 2018 in Kinnigoù-labour - Offres d'emploi.


Barr-fulor bed ar c’hleweled – Dispak\nPublished on 20/10/2018 24/08/2020 by Mevena Guillouzic-Gouret\nE miz Du e vo aozet evit ar wech kentañ ar festival « Politikos », gouel etrebroadel ar film politikel, e Roazhon, hag e fulor emañ kevredigezhioù hag aozadurioù bed ar c’hleweled e Breizh. Ar pezh a vez rebechet d’ar gouel ? Bezañ ur festival nevez-ganet, savet gant Parizianed hep tamm kenlabour ebet gant aozadurioù ar vro ha, dreist-holl, sikouret forzh pegement gant arc’hant publik.\na skoaziadoù publik\n190 000 € digant Rannvro Breizh, 100 000 € digant Meurgêr Roazhon, 30 000 € digant Kuzul-departamant Il-ha-Gwilen ha 30 000 € c’hoazh digant DRAC Breizh (ministrerezh ar Sevenadur). Setu ar sammadoù dreistordinal a zo bet roet da b/Politikos a-benn aozañ ar gouel kentañ e Roazhon etre ar 1añ hag ar 4 a viz Du 2018. 350 000 € a skoaziadoù publik a vo neuze diwar ur budjed hollek a 570 000 €. Koulskoude, “n’eo ket boaz ar strollegezhioù reiñ yalc’hadoù d’ur gouel evit ar bloaz kentañ” a embann ar gevredigezh Films en Bretagne en ur gemennadenn kaset d’ar gazetennerien d’an 21 a viz Gwengolo. Sañset “eo ret d’ar festivalioù nevez prouiñ eo dedennet-bras an dud kent dezho bezañ sikouret.”\nLoïc Chesnais-Girard, prezidant Kuzul-rannvro Breizh, a lavar koulskoude ne vo ket digresket budjed ar sevenadur e-keit ha ma vo war e bost. Met arabat bezañ touellet memes tra, ar sammad bras bet roet gant ar rannvro a vefe bet tapet diwar budjedoù all, re ar « c’hehentiñ » ha « nerzh-desachañ an tiriadoù* ». Ouzhpenn da-se, ar CNC, Kreizenn Vroadel ar Filmoù, a sikour ur bern aozadurioù klewelet e Breizh hag e Bro-C’hall, he deus goulennet digant an holl anezho, evit an eil bloavezh da heul, kinnig o budjedoù gant un digresk 5% betek 10%.\nDegemeret e kouent ar Jakobined\nPeadra a zo ouzhpenn evit Roazhoniz da fuloriñ : degemeret e vo gouel Politikos e kouent ar Jakobined, palez nevez ar c’hendalc’hioù bet digoret e deroù 2018 evit diorren touristerezh an aferioù. Ul lec’h nevez-flamm eo, e kreiz-kêr Roazhon, war blasenn Santez-Anna, hogen berzet da aozadurioù ar vro mont ennañ en abeg d’e brizioù kalz re uhel (3000 € evit feurmiñ an aoditorium « bihan » a 300 plas hervez lec’hienn Alter1fo).\nKouent ar Jakobined e Roazhon\nAbaoe 2011 ha penn-kentañ al labourioù ez eus bet ur bern tud o sevel a-enep d’ar raktres-mañ, dilennidi en o zouez, pe c’hoazh annezidi strollet dindan an anv « Place à Défendre ». Ret eo lavaret eo koustet adsavidigezh ar gouent gant an embregerezh Vinci 107 milion a euroioù. Paeet eo bet an tri-c’hard eus ar sammad-se gant meurgêr Roazhon, ar peurrest gant ar Stad, yalc’hadoù Europa, an departamant hag ar rannvro.\nUr gouel diwriziennet\nAr « c’henlabour » nemetañ a vo gant Politikos hag aozadurioù lec’hel a vefe, e fin ar gont, amprestiñ salioù sinema an Arvor hag an TNB. Met, kevredigezhioù e-giz Court-Métrange, pe Clair Obscur, a aoz gouel Travelling abaoe tregont vloaz, n’int ket bet lakaet e-barzh ar jeu daoust d’o skiant-prenet war an dachenn.\nEstreget an aozadurioù eus Bro Roazhon a zo fuloret gant afer Politikos. Un toullad kevredigezhioù hag aozadurioù liammet gant bed ar c’hleweled e Breizh a oa en em vodet e Douarnenez e fin miz Eost, da vare Gouel ar filmoù. Lakaet o doa ar gaoz war ar c’hudennoù savet gant an darvoud-mañ.\nTud vrudet evit brudañ ar gouel\nHa n’eo ket brud ar gouvidi a lakaio an dud da sioulaat. François Hollande, Julie Gayet, Frédéric Mitterrand, Elio di Rupo, Nathalie Appéré, Jean-Yves an Drian, Stéphane Bern, Mazarine Pingeot, Manuel Valls, Roselyne Bachelot… Setu un nebeud anvioù e-touez ar 80 den pedet gant Jean-Michel Djian, prezidant Politikos, da zont da gemer perzh en divizoù diwar-benn ar galloud politikel e Frañs.\nE-pad pevar devezh e vo skignet neuze un 40 film ha teulfilm bennak diwar-benn embregadur ar galloud er politikerezh, evit kompren petra eo ar galloud, an ezhomm a c’halloudegezh, an dalvoudegezh a laz hollek ; (…) ha klask kompren spered-ki* ha krizder ar re a zo pe a fell dezho bezañ e-penn ar gouarnamantoù ».\nSachañ a ra Films en Bretagne evezh an dilennidi en e gemennadenn : « embann a reomp e vo diaes difachañ ar geodedourien gant ar politikerezh (penaenn b/Politikos) ma vez ken digomprenus ha ken digevatal implij ar galloud e-giz m’emañ amañ ».\nNerzh-desachañ an tiriadoù = attraction des territoires\nSpered-ki = cynisme\nBreizh, Darvoudoù, Keleier, SinemaLoic Chesnais Girard, Rannvro, Roazhon, Sinema, Yalc'hadoù\nPrevious Previous post: Synutra, arouez etrebroadeladur ar produiñ boued\nNext Next post: Ar c’hatalaneg enframmet e-touez yezhoù Google Assistant


Breudeur Morvan - Wikipedia\n(Adkaset eus Ar vreudeur Morvan)\nAr Vreudeur Morvan pe Paotred Morvan a zo kanerien kan-ha-diskan brudet-bras e Breizh.\nPevar faotr a oa en ti : Yves († 1984), Henri, François(† 2012 ), Yvon.\nLabourerien-douar e oa o micher.\nGanet int bet hag o chom emaint bepred e Botkol e Sant-Nigouden e kanton Kallag, (Kerne-Uhel).\nGant o mamm, Augustine ar C’hreñv, eo o deus desket an holl donioù ha sonioù a ganont. Tonioù plin ha fisel a ganont dreist-holl, dre m'emaint tost d'an div vro-se, hogen tonioù gavotenn a zeu gante ivez.\nAr vreudeur Morvan, Emvod ar Gelted en Oriant 2013\nKroget e oant da ganañ en "noziadoù" a veze war-lerc'h an devezhioù bras war ar maez, tennadeg patatez, dornañ. Goude ar brezel, pa oa ar c'helc'hioù keltiek o kregiñ d'aozañ "festoù-noz", e oant krog da ganañ evit Kelc'h Keltiek Boulvriag, ma veze Étienne Rivoallan ha Jorj Kadoudal o son, pe Kelc'h Keltiek Rostren, ma veze Lomig Doniou o kanañ.\nPa oa deuet lanv ar sonerezh keltiek da-heul miz Mae 1968 ha pladennoù Alan Stivell e oant kroget da ganañ pelloc'h eus ar gêr, hep mont war leurennoù Pariz evel ar c'hoarezed Gwadeg avat.\n1 O c'hanaouennoù\n4 O c’hanaouennoù\n5 Pladennoù enrollet\nE-touez ar c'hanaouennoù a vez klevet gante er festoù-noz emañ:\nKimiad ar soudard yaouank, savet gant Prosper Proux\nSon ar miliner, kanet bremañ evel polka-plin hag adanvet Joli Coucou.\nTud yaouank ma farrouz.\nPevar faotr a oa en ti : Yves, ganet d'an... a viz... 1919 ha marvet e 1984 ; François, ganet d'ar 4 a viz Kerzu 1923 ha marvet e miz Mae 2012 ; Henri, ganet d'ar 5 a viz Here 1931 hag Yvon, ganet d'an 30 a viz Gwengolo 1934. Ganet int bet hag o chom emaint bepred e ti-feurm Bodkol e kumun Sant-Nigouden e kanton Kallag, e Kerne-Uhel e Aodoù-an-Arvor.\nGant o mamm Augustine ar C’hreñv, eo o deus desket an holl donioù ha sonioù a ganont. Hag hi he doa desket gant he zad, Guillomme Creff, ganet e 1852. Tonioù plin ha fisel a ganont dreist-holl, dre m’emaint tost d’an div vro-se, hogen tonioù gavotenn a deu gante ivez.\nLabourerien-douar a vicher int bet e Botkol. Savet o deus ur strollad kanerien hengounel e 1958, gant degouezhadenn ar c’hentañ sono. Kroget e oant da ganañ en « noziadoù » a veze war-lerc’h an devezhioù bras ar maez, tennadeg patatez, dornañ…\nGoude ar brezel, pa oa ar c’helc’hioù keltiek o kregiñ da aozañ « festoù-noz », e oant krog da ganañ evit Kelc’h Keltiek Boulvriag, ma veze Etienne Rivoallan ha Jorj Kadoudal o son, pe Kelc’h Keltiek Rostren, ma veze Lomig Doniou o kanañ. Pa oa deuet al lanv ar sonerezh keltiek da-heul miz Mae 1968 ha pladennoù Alan Stivell e oant kroget da ganañ pelloc’h eus ar gêr, hep mont war leurennoù Pariz evel ar C’hoarezed Gwadeg.\nEvel ar C’hoarezed Gwadeg o deus graet kalz evit lakaat er maez ar c'han ha diskan eus an ankouazh. O c'hanaouenn vrutedañ eo « Joli Koukou » a zo deuet da vezañ o himn.\nAr vreudeur Morvan (Henri ha Yvon) a ra tro Breizh evit ar festoù-noz, ha tresañ a reont bep bloaz war irvi an arar evit diskouez digoridigezh Gouel an Erer Gozh e Karaez-Plouger e Penn-ar-Bed. Evit ar wech kentañ e 2009 o deus kanet ar c’hentañ Boys Band eus istor Breizh war leurenn vrasañ ar ouel, gant an Tambours du Bronx dirak 60 000 den, hag 230 000 mont e-barzh a zo bet e pevar devezh. Kanet o deus ivez e sonadeg anvet Fest-noz e Botkol e 1999.\nLes Frères Morvan, Homme De Bretagne gant Alain le Nédélec, 1994.\nE-touez ar c’hanaouennoù a vez klevet gant er festoù-noz emañ :\n- Kimiad ar soudard yaouank, savet gant Prosper Proux.\n- Son ar miliner, kanet bremañ evel polka-plin hag anvet Joli Coucou.\n- Tud yaouank ma farouz.\nN'o deus ket graet kalz a bladennoù:\n1974 : Ar Vreudeur Morvan.\n1999 : Les Frères Morvan (e-lec'h ma klever o mamm Augutine hag o breur Yves er bloavezhioù 1960).\n2009 : Un demi-siècle de kan ha diskan (daou CD war emzalc'h an enrolladennoù kozh ha dielloù-sonenrolladennoù eus ar vreudeur, hag ivez o mamm).\nPladenn « Un Demi-siècle Kan-ha-diskan » en deus gounezet ar c’hwec’hvet embannadur deus Priz bras ar pladenn an Télégramme embannet ar 27 a viz Ebrel 2010.\nFrères de chants, en teulfilm Jérémy Véron - 52', Coproduction Plan Large Productions, VO Productions ha France Télévisions .\n↑ Ouest-France, 19 a viz Mae 2012\nAdtapet diwar « https://br.wikipedia.org/w/index.php?title=Breudeur_Morvan&oldid=1819324 »\nDernière modification le 8 Gen 2019, à 10:25\nKemmoù diwezhañ degaset d'ar bajenn-mañ d'an 8 Gen 2019, da 10:25.